sagorsarker/bangla-wikipedia huggingface dataset:
শ্রেষ্ঠ চলচ্চিত্র বিভাগে বাফটা পুরস্কার

শ্রেষ্ঠ চলচ্চিত্র বিভাগে বাফটা পুরস্কার ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) কর্তৃক প্রদত্ত বাৎসরিক পুরস্কার, যা ব্রিটিশ একাডেমি চলচ্চিত্র পুরস্কারের অংশ হিসেবে অনন্য চলচ্চিত্রের জন্য প্রদান করা হয়। ১৯৪৮ সালে এই পুরস্কারের ১ম আয়োজন থেকে শ্রেষ্ঠ চলচ্চিত্রের জন্য এই পুরস্কার দেওয়া হচ্ছে। ১৯৬৯ সাল পর্যন্ত যে কোন দেশ থেকে মনোনীত শ্রেষ্ঠ চলচ্চিত্রকে এই পুরস্কার দেওয়া হত। যদিও ১৯৪৮ সাল থেকে ব্রিটিশ চলচ্চিত্রের আলাদা বিভাগ শ্রেষ্ঠ ব্রিটিশ চলচ্চিত্র বিভাগে বাফটা পুরস্কার ছিল এবং ১৯৮৩ সাল থেকে ইংরেজি ভিন্ন অন্য ভাষার চলচ্চিত্রের জন্য শ্রেষ্ঠ ইংরেজি ভিন্ন অন্য ভাষার চলচ্চিত্র বিভাগে বাফটা পুরস্কার বিভাগে পুরস্কার প্রদান শুরু হয়।
১ম আয়োজনে এই পুরস্কার লাভ করে উইলিয়াম ওয়াইলার পরিচালিত "দ্য বেস্ট ইয়ার্স অব আওয়ার লাইভস্‌"। ১৯৬২ সালে ১৫তম আয়োজনে যৌথভাবে পুরস্কার লাভ করে "ব্যালাড অব আ সোলজার" এবং "দ্য হাসলার"। ১৯৮১ সাল পর্যন্ত এই পুরস্কার প্রদান করা হত পরিচালকদের, তবে ১৯৭৬ ও ১৯৭৭ সালে প্রযোজকদের এই পুরস্কার প্রদান করা হয়। ১৯৮১ থেকে ১৯৮৫ সাল পর্যন্ত এই পুরস্কার শুধুমাত্র প্রযোজকদের দেওয়া হয় এবং ১৯৮৬ সালে পরিচালক ও প্রযোজকদের দেওয়া হয়। ১৯৯৮ সালে পুনরায় শুধুমাত্র প্রযোজকদের এই পুরস্কার প্রদান করা হয়।
লগ্নজিতা চক্রবর্তী

লগ্নজিতা চক্রবর্তী (জন্ম: ৩০ মার্চ ১৯৯১) ভারতের পশ্চিমবঙ্গ রাজ্যের কলকাতা শহরের একটি বাঙালি পরিবারে জন্মগ্রহণ করেন। তিনি একজন ভারতীয় নেপথ্য গায়িকা। তার পিতা শুভঙ্কর চক্রবর্ত্তী ও মাতা সংযুুুক্তা চট্টোপাধ্যায় চক্রবর্ত্তী। স্বামী -সাত্বকি সাহা 
লগ্নজিতা চক্রবর্তী একজন তরুণী বাঙালি প্লেব্যাক সঙ্গীতশিল্পী। চলচ্চিত্র "চতুষ্কোণ"-এর ‘‘বসন্ত এসে গেছে’’(মহিলা সংস্করণ) নামে একটি গানের মধ্য দিয়ে তিনি খ্যাতি অর্জন করেন।তিনি কলকাতা শহরে কলকাতা পাঠ ভবন, পরে সেন্ট জেভিয়ের্স কলেজ-এর ছাত্রী ছিলেন।
"যদি বলো হ্যাঁ" নামক একটি বাংলা চলচ্চিত্রে তিনি অভিনয় করেন, সহ-তারকা শ্রীনন্দা শঙ্কর-এর সঙ্গে। এই চলচ্চিত্রের অন্যান্য সদস্যরা হলেন- মীর, অনির্বাণ ভট্টাচার্য, সায়ান ও পৌলোমী বসু।
সম্প্রতি তিনি বাংলা সাহিত্যের সহকারী বাঙালি গায়ক সোমালতা আচার্য চৌধুরীর প্রিন্টে একটি বিজ্ঞাপন দেখেন। বিজ্ঞাপনটি হল রঙশোর শাড়ি, ওয়েব উপস্থিতি সহ একটি বুটিকি শৈলী দোকান।
কিয়ারা

কিয়ারা সল্টার্স (জন্ম মে ২৪, ১৯৯৫), পেশাগতভাবে সবার কাছে কিয়ারা নামেই পরিচিত , একজন মার্কিন গায়িকা এবং গীতিকার, যিনি মূলত মার্কিন যুক্তরাষ্ট্রের ইলনয়েস রাজ্যের উইলমিংটন শহরের। তিনি বর্তমানে আটলান্টিক রেকর্ডস এর সাথে চুক্তিবদ্ধ। তার সঙ্গীতের ধরনকে নিম্ন ইলেকট্রনিক পপের সাথে কম্পিত-হেভি, ট্রেপ-ধরনের র‍্যাপ প্রযোজোনা হিসেবেও তুলনা করা হয়ে থাকে। 
কিয়ারা সল্টার্স তার পিতা-মাতা, স্কট আরসল্টার্স (জন্ম অক্টোবর ৯, ১৯৫৬) এবং জ্যাকলিন এনন ট্যুলি (জন্ম নভেম্বর ২৪, ১৯৬০) এর তিন সন্তানের মধ্যে সবচেয়ে কনিষ্ঠ। তিনি প্রথমে মার্কিন যুক্তরাষ্ট্রের ইলনয়েস[ রাজ্যের লা গ্রানজে গ্রামের সেন্ট ফ্রন্সসিস স্কাইবার ডে স্কুলে পড়াশোনা করতেন। তার পিতা-মাতার বিবাহ বিচ্ছেদের পর, তিনি ইলনয়েস রাজ্যের উইলমিংটন শহরে বেড়ে ওঠেন, সেখানে তিনি উইলমিংটন হাই স্কুল এ ভর্তি হন এবং সেখানেই পড়াশোনায় মনোনিবেশ করেন, সেখানে তিনি স্কুলের ভলিবল দলে খেলতেন। তার আত্বপ্রকাশকারী ইপি রেকর্ড করার সময়, তিনি 
হার্ডওয়্যার দোকানে করণিক হিসেবে কাজ করতেন। তিনি সঙ্গীতের প্রক্রিয়ার সঙ্গে নিজেকে সুপরিচিত করতে এবং অনুশীলন রেকর্ডিং এর সাহায্য লাভের আশায়, স্টুডিও প্রশিক্ষণ বা নির্দেশনা নিয়েছিলেন। 
২০১৩ সালে, তিনি তার আসল নাম, কিয়ারা সল্টার্সের অধীনে তার প্রথম কোন স্বাধীন প্রকাশ করেন, যেটি ছিল "ব্রিং মি ব্যাক" নামে একটি শাব্দিক পপ একক। 
২০১৫ সালের জুন মাসে, তিনি রেকর্ড প্রতিষ্ঠান আটলান্টিক রেকর্ডস এর সাথে চুক্তিবদ্ধ হন, এবং তার মঞ্চ নাম কিয়ারা সল্টার্স থেকে পরিবর্তন করে কিয়ারা নাম রাখেন, ২০১৫ সালে কিয়ারা তার আত্বপ্রকাশকারী একক "গোল্ড" প্রকাশ করেন। ২০১৫ সালে, তার "গোল্ড" গানটি মার্কিন বহুজাতিক প্রযুক্তি প্রতিষ্ঠান অ্যাপল এর অ্যাপল ওয়াচ নামের ঘড়ি জাতীয় পন্যের ১৫ সেকেন্ডের বাণিজ্যিক বিজ্ঞাপন "স্টাইল" এর পিছন গান হিসেবে নির্বাচন করা হয়। [https://www.youtube.com/watch?v=sO9cBXRcBvo ২০১৬ সালের ২১শে মার্চ তার "গোল্ড" এককটির গানের ভিডিও মু্ক্তি পায়। তিনি তার প্রথম আত্বপ্রকাশকারী আতত (ইপি) বা ছোট অ্যালবাম "লো কি সেভেজ" প্রকাশ করেন ২০১৬ সালের ২২শে মার্চ। "গোল্ড" এককটির জন্য নির্মিত ভিডিওটি খুব তারাতারি জনপ্রিয়তা পেয়ে যায়, এবং ২০১৬ সালের মে মাসের মাঝামাঝি সময়ের মধ্যেই ইউটিউবে ৫ মিলিয়ন বার দেখা হয়ে যায়। ২০১৬ সালের ১৫ই সেপ্টেম্বর, কিয়ারা "দ্য ট্যুনাইট শো উইথ জিম্মি ফ্যালন" অনুষ্ঠানে তার "গোল্ড" এককটি পরিবেশনের ককরার মাধ্যমে ছোট পর্দায় আত্বপ্রকাশ করেন। কিয়ারা জনপ্রিয় মার্কিন রক ব্যান্ডদললিঙ্কিন পার্ক এর, "হেভি" নামে এককটিতে সাহায্যকারী শিল্পী হিসেবে কণ্ঠ দেন, যেটি ২০১৭ সালের ১৬ই ফেব্রুয়ারিতে ডিজিটাল ভাবে প্রকাশ করা হয় এবং রেডিওতে প্রকাশ করা হয় ২০১৭ সালের ২১শে ফেব্রুয়ারি। যেটি ব্যান্ডটির শেষ একক যা বিলবোর্ড হট ১০০ এর তালিকায় স্থান পেয়েছিল।
কিয়ারা উদ্ধৃত করেন, তিনি এমেনেম, রিহান্না, ইয়েলাবল্ফ এবং লিঙ্কিন পার্ক দ্বারা প্রভাবিত।
সিড পেগলার

সিডনি জেমস পেগলার (; জন্ম: ২৮ জুলাই, ১৮৮৮ - মৃত্যু: ১০ সেপ্টেম্বর, ১৯৭২) নাটাল প্রদেশের ডারবানে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিংয়ে নামতেন সিড পেগলার। ১৯১০-এর দশকের শুরুতে ভগলার ও সোয়ার্জের ন্যায় গুগলি বোলারদের ছন্দপতনের পর তিনি উদীয়মান বোলাররূপে আবির্ভূত হন।
১৯০৮ থেকে ১৯১০ সময়কালের মধ্যে দক্ষিণ আফ্রিকায় বেশ কম প্রথম-শ্রেণীর খেলায় অংশ নেয়ার সুযোগ ঘটলেও ১৯১০-১১ মৌসুমে দক্ষিণ আফ্রিকার প্রথম টেস্ট সফরে যাবার জন্য মনোনীত হন। এরপর থেকেই টেস্ট দলের নিয়মিত খেলোয়াড় হিসেবে অংশগ্রহণ করতে থাকেন। তিন গুগলি বোলার ভগলার, সোয়ার্জ ও অব্রে ফকনারের পাশে অস্ট্রেলিয়ার শক্ত পিচে তিনি অসহায় ছিলেন।
ঐ টেস্ট সিরিজে কেবলমাত্র সাত উইকেট পেয়েছিলেন। তাস্বত্ত্বেও ১৯১২ সালে ইংল্যান্ডে অনুষ্ঠিত ত্রি-দেশীয় প্রতিযোগিতায় অংশগ্রহণের জন্য তাকে দলে রাখা হয়। এ সফরে পেগলার প্রভূতঃ সফলতা পান। সবগুলো খেলাতেই অংশগ্রহণ ছিল তার। সাঁইত্রিশটি প্রথম-শ্রেণীর খেলায় অংশগ্রহণকারী তিনজনের একজন ছিলেন। ১৮৯টি প্রথম-শ্রেণীর উইকেট পান। শীর্ষস্থানীয় ইংরেজ বোলার কলিন ব্লাইদের চেয়েও এগারোটি বেশি ছিল। ছয় টেস্টে তিনি ঊনত্রিশ উইকেট দখল করেন। তবে, ইংল্যান্ড ও অস্ট্রেলিয়ার বিপক্ষে কেবলমাত্র একবারই দুই ইনিংসে অল-আউট করতে সক্ষম হয়েছিল দক্ষিণ আফ্রিকা দল। সমগ্র সফরে নিচেরসারির ব্যাটসম্যানরূপে পনেরোর অধিক গড়ে ৬৪৩ রান তুলেন। সোয়ানসীতে সাউথ ওয়েলসের বিপক্ষে ৭৯ ও নর্দাম্পটনশায়ারের শক্তিশালী বোলিং আক্রমণ রুখে দিয়ে ৫২ রান তুলতে পেরেছেন। ১৯১০-১১ মৌসুমের এ সফরটিতে দ্রুততম সময়ে প্রথম-শ্রেণীর খেলায় অর্ধ-শতক করেন। তাসমানিয়ার বিপক্ষে মাত্র চৌদ্দ মিনিটে ৫০ রান তুলেন তিনি। তার তুলনায় কেবলমাত্র ১৯৩৮ সালে জিম স্মিথ ও ২০০০-০১ মৌসুমে খালেদ মাহমুদ এগিয়ে রয়েছেন।
মিডিয়াম-পেস লেগ কাটার সহযোগে পেগলারের বোলিং ভঙ্গীমা গড়ে উঠেছে। শূন্যে ভাসমান ছিল না তার টসগুলো কিন্তু ব্রেক-ব্যাক ও দ্রুতগতিসম্পন্ন বলে তিনি বোলিংয়ে বেশকিছু ভিন্নতর বোলিংয়ে সক্ষমতা দেখিয়েছেন। ১৯১২ সালের প্রতিযোগিতাটিতে এগুলোর উভয়টি প্রয়োগ করে অনেক উইকেট পেয়েছিলেন তিনি।
ধারণা করা হয়েছিল যে, সামনের দিনগুলোয় দক্ষিণ আফ্রিকার প্রধান বোলিং আক্রমণ মেরুদণ্ডের কেন্দ্রবিন্দুতে পেগলার অবস্থান করবেন। এ সময় তার বয়স ছিল মাত্র চব্বিশ। কিন্তু, নায়াসাল্যান্ডে ঔপনিবেশিক জেলা প্রশাসক মনোনীত হওয়ায় পেগলার আর দক্ষিণ আফ্রিকায় প্রত্যাবর্তন করতে পারেননি। ১৯১৩ সালে ট্রান্সভালের পক্ষে একটি খেলায় অংশ নিয়েছিলেন তিনি। ১৯১২ সালের পর আর একটি টেস্টে অংশ নেন ১৯২৪ সালের সফরে যাতে তিনি মূল একাদশে ছিলেন না। কিন্তু তিনি তেমন সফলতা দেখাতে পারেননি। বুস্টার নুপেনের ন্যায় বোলারদের স্মরণীয় সাফল্য ম্যাটিং পিচে দেখতে হয়েছিল তাকে।
১৯৩০ সালে প্রথম-শ্রেণীর ক্রিকেট থেকে অবসর নেন তিনি। ব্যবস্থাপক হিসেবে এ ক্রীড়ায় কাজ করতে থাকেন। ১৯৫১ সালে ইংল্যান্ড সফরে দল ব্যবস্থাপনার সাথে জড়িত থাকেন তিনি।
১০ সেপ্টেম্বর, ১৯৭২ তারিখে কেপ প্রদেশের কেপ টাউনে ৮৪ বছর বয়সে সিড পেগলারের দেহাবসান ঘটে।
বসন্ত এসে গেছে

বসন্ত এসে গেছে ২০১৪ সালে মুক্তিপ্রাপ্ত অন্যাধারার বাংলা চলচ্চিত্র চতুষ্কোণের একটি গান। অনুপম রায় রচিত এবং তার সুরে গানটিতে কণ্ঠ দিয়েছেন লগ্নজিতা চক্রবর্তী (মহিলা কণ্ঠে) ও অনুপম রায় (পুরুষ কণ্ঠে)।
‘‘বসন্ত এসে গেছে’’ গানটি ২০১৪ সালে মুক্তি পেয়েছে। এই গান মুক্তি পাওয়ার পর তুমুল জনপ্রিয়তা লাভ করে। অনুপম রায়ের সুরে ও লগ্নজিতা চক্রবর্তীর কণ্ঠের গানটি দ্রুত সকলের মাঝে ছড়িয়ে পড়ে। এই গানের জন্য লগ্নজিতা চক্রবর্তী সকলের কাছে গায়িকা হিসাবে পরিচিতি পায়।
অতীন্দ্রিয় দূরানুভূতি

অতীন্দ্রিয় দূরানুভূতি বা টেলিপ্যাথি হচ্ছে এক ব্যক্তি থেকে অন্য ব্যক্তির কাছে বার্তা প্রেরণের মাধ্যম যেখানে কোনো সাধারণ মাধ্যম অথবা শরীরের কোনও ইন্দ্রিয় ব্যবহার করা হয় না। অতীন্দ্রিয় দূরানুভূতিতে শারীরিক কার্যকলাপের তেমন কোনো ভূমিকা নেই। এটি সাধারণত মনের ক্ষমতা ব্যবহার করে করা হয় যাকে অনেকে ষষ্ঠ ইন্দ্রিয় বা তৃতীয় নয়ন বলে থাকে।
অধিকাংশ ঐতিহাসিক এবং বিজ্ঞানীদের মতে টেলিপ্যাথি ঊনবিংশ শতাব্দীর শেষের দিকে আবিষ্কৃত হতে পারে ।
অতীন্দ্রিয় দূরানুভূতি বোঝার জন্য বরাবরই বিজ্ঞানীরা নানা গবেষণা করে আসছেন,তবে এখনও এটির সপক্ষে কোনো বৈজ্ঞানিক যুক্তি খুঁজে পাওয়া যায়নি যার দ্বারা এটির সত্যতা প্রমাণিত হয়। তবে কিছু দার্শনিক,গবেষক এবং বিজ্ঞানী বিশ্বাস করেন যে এটি কোনো কল্পনা নয়।যদিও তারা এর পক্ষে কোনো অকাট্য যুক্তি ও প্রমাণ দিতে পারেন নি।
অতীন্দ্রিয় দূরানুভূতি বিভিন্ন বৈজ্ঞানিক কল্পকাহিনীতে ব্যবহৃত হয়েছে এবং তা যথেষ্ট জনপ্রিয়তাও অর্জন করেছে। এটি জন্যপ্রিয়তা পাওয়ার কারণে বিভিন্ন কল্পকাহিনীমূলক চলচ্চিত্র এবং গল্পেও ব্যবহার করা হয়।
মঙ্গল সূত্র

মঙ্গল সূত্র ( "মিঙ্গালা থোক", , "মংখোল সুত", সংস্কৃত "মাহামাঙ্গালাসুত্রা", "महामङ्गलसूत्र", তিব্বতি "བཀྲ་ཤིས་ཆེན་པོའི་མདོ།") গৌতম বুদ্ধের বাণী। এই বাণী বা সূত্রটি থেরবাদ বৌদ্ধতত্তের খুদ্দক নিকায়ের দুই জায়গায়, "খুদ্দকপাঠ (৫)" ও "সূত্ত নিপাত (২.৪)"-এ উল্লেখ করা আছে।
জম্বুদ্বীপে নগরীসমূহের দ্বারে ও সভাগৃহে বহুলোক সম্মিলিত হয়ে কথকদের থেকে বিবিধ গল্পসমূহ শ্রবণ করতেন।তেমনি এক সময় তাদের মধ্যে মঙ্গল নিয়ে প্রশ্ন উত্থাপিত হলো।কিসে মঙ্গল হয় এই নিয়ে তাদের মধ্যে বিভিন্ন রকম মতামতের অবতারণা হলো। কিন্তু কেউই সর্বজন গ্রাহ্য মতামত দিতে সক্ষম হলো না। ক্রমে দেবতাদের মধ্যেও মঙ্গল নিয়ে প্রশ্ন দেখা দিলো।এভাবে বারো বছর অতিক্রান্ত হয়।কিন্তু কিসে মঙ্গল হয় তা নিয়ে উত্থাপিত প্রশ্নের কোনো সুরাহা হয় না।তখন দেবরাজ ইন্দ্রের পরামর্শ অনুয়ায়ী কয়েকজন দেবতা শ্রাবস্তীর জেতবন বিহারে গিয়ে তথাগত সম্যক বুদ্ধকে বন্দনা করে মঙ্গল কিসে হয় তা জিজ্ঞাসা করেন। তখন অনন্তর সম্যক সম্বুদ্ধ আটত্রিশ প্রকারের মঙ্গলের কথা বর্ণনা করেন।
সিরিল ভিনসেন্ট

সিরিল লেভারটন ভিনসেন্ট (; জন্ম: ১৬ ফেব্রুয়ারি, ১৯০২ - মৃত্যু: ২৪ আগস্ট, ১৯৬৮) ট্রান্সভাল প্রদেশের জোহেন্সবার্গে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। এছাড়াও, প্রশাসনিক ক্ষেত্রেও সমান ভূমিকা রেখে গেছেন। দক্ষিণ আফ্রিকা ক্রিকেট দলের অন্যতম সদস্য ছিলেন সিরিল ভিনসেন্ট। ১৯২৭ থেকে ১৯৩৫ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ক্রিকেটে গটেংয়ের প্রতিনিধিত্ব করেছেন। দলে তিনি মূলতঃ বোলারের ভূমিকায় পালন করতেন। স্লো বামহাতি অর্থোডক্স বোলিংয়ের পাশাপাশি বামহাতে কার্যকরী ব্যাটিংয়ের দক্ষতা প্রদর্শন করেছেন তিনি।
১৯২০-২১ মৌসুম থেকে ১৯৪২-৪৩ মৌসুম পর্যন্ত প্রথম-শ্রেণীর ক্রিকেটে গটেংয়ের পক্ষে খেলেছেন। পর্যাপ্ত সময় না থাকায় কারি কাপের মাত্র দুই খেলায় অংশ নিতে পেরেছেন। একনাগাড়ে দীর্ঘ সময় ধরে বোলিং করার সক্ষমতার জন্য পরিচিত ছিলেন তিনি। ১৯২৭ থেকে ১৯৩৫ সময়কালে দক্ষিণ আফ্রিকার পক্ষে ২৫ টেস্টে অংশগ্রহণের সুযোগ পান। ২৪ ডিসেম্বর, ১৯২৭ তারিখে জোহেন্সবার্গে সফরকারী ইংল্যান্ডের বিপক্ষে টেস্ট অভিষেক ঘটে। ১৭ আগস্ট, ১৯৩৫ তারিখে একই দলের বিপক্ষে ওভাল টেস্টে সর্বশেষ অংশ নেন।
১৯২৯ সালে দক্ষিণ আফ্রিকা দলের সাথে ইংল্যান্ড গমন করেন। পাঁচ টেস্ট নিয়ে গড়া সিরিজে কেবলমাত্র দ্বিতীয় টেস্টে তার আঘাতপ্রাপ্তির কারণে কুইন্টিন ম্যাকমিলানের টেস্ট অভিষেক পর্ব সম্পন্ন হয়েছিল। সিরিল ভিনসেন্ট সুস্থ হয়ে তৃতীয় ও চতুর্থ টেস্টে অংশ নেন। এ সফরের শুরুরদিকের খেলাগুলোর মধ্যে গ্ল্যামারগনের বিপক্ষে দ্বিতীয় ইনিংসে ম্যাকমিলান ৫/৩৬ বোলিং পরিসংখ্যান গড়লেও ভিনসেন্ট খেলায় ৮৯ রান খরচায় এগারো উইকেট লাভ করেছিলেন।
১৯৩০-৩১ মৌসুমে নিজস্ব সেরা বোলিং পরিসংখ্যান দাঁড় করান ৬/৫১। এরফলে ডারবানে অনুষ্ঠিত ঐ টেস্টে দক্ষিণ আফ্রিকাকে ইংল্যান্ডের বিপক্ষে সিরিজ জয়ে প্রভূতঃ ভূমিকা রাখেন। ১৯৩৫ সালে হেডিংলি টেস্টে ৮/১৪৯ তুলে খেলায় ব্যক্তিগত সেরা বোলিং গড়েন।
ক্রিকেট খেলা থেকে অবসর নেয়ার পর দক্ষিণ আফ্রিকার দল নির্বাচকমণ্ডলীর সভাপতি মনোনীত হন। ২৪ আগস্ট, ১৯৬৮ তারিখে ৬৬ বছর বয়সে নাটাল প্রদেশের ডারবানের বুলওয়ার এলাকায় সিরিল ভিনসেন্টের দেহাবসান ঘটে।
নিয়াল হোরান

নিয়াল জেমস হোরান (, জন্ম ১৩ সেপ্টেম্বর ১৯৯৩) একজন আইরিশ গায়ক ও গীতিকার, অধিক পরিচিত ছেলেদের ব্যান্ড ওয়ান ডাইরেকশনের একজন সদস্য হিসেবে। ২০১৬-এ, হোরান একজন একক শিল্পী হিসেবে ক্যাপিটল রের্কডস এর সঙ্গে চুক্তিবদ্ধ হন।
২০১০-এ, হোরান একজন একক শিল্পী হিসেবে টেলিভিশন ভিত্তিক সপ্তম ব্রিটিশ গানের প্রতিযোগিতা "দ্য এক্স ফ্যাক্টর" এ অডিশন দেন। "জাজ" হাউজে "ছেলেদের" বিভাগে উন্নতি করতে তিনি ব্যর্থ হন, কিন্তু পরে অতিথি বিচারক নিকোল স্কেঞ্জিংগার নিয়ালকে পরামর্শ দেন হ্যারি স্টাইলস, জায়ান মালিক, লিয়াম পাইন এবং লুইস টমলিনসন, এদের সঙ্গে মিলে ওয়ান ডাইরেকশন দলে যোগ দিতে, দলটি পরে জনপ্রিয় হয়ে ওঠে। পাঁচজনের এই দলটি ফাইনালে পৌছায় এবং তৃতীয় স্থান অর্জন করে। যদিও তারা জিততে পারেননি, ওয়ান ডাইরেকশন দলটি সিমন কাউয়েল কর্তৃক তার রের্কড লেবেলে সাইকো এর সঙ্গে চুক্তিবদ্ধ হয়। স্টাইলস এবং তার ওয়ান ডাইরেকশন সঙ্গীরা প্রকাশ করে "আপ অল নাইট" (২০১১), "টেক মি হোম" (২০১২), "মিডনাইট মেমোরিস" (২০১৩), "ফোর" (২০১৪), এবং "মেইড ইন দ্য এ.এম" (২০১৫) অ্যালবামগুলো। তারা চারটি বিশ্বব্যাপি ট্যুরে সঙ্গীত পরিবেশন করে, একটি কনসার্ট চলচ্চিত্র "", এবং কিছু অ্যাওয়ার্ড অর্জন , এগুলোর মধ্যে ৫টি ব্রিট অ্যাওয়ার্ড এবং ৪টি এমটিভি ভিডিও মিউজিক অ্যাওয়ার্ড অর্জন করে।
হোরান প্রকাশ করেছে তার আসন্ন অভিষেক স্টুডিও অ্যালবামের একক "দিস টাউন" এবং "স্লো হ্যান্ডস", যেটি ২০১৭-এ প্রকাশের কথা রয়েছে।
নিয়াল হোরান ১৩ই সেপ্টেম্বর ১৯৯৩-এ মুলিঙ্গার, আয়ারল্যান্ডে জন্মগ্রহণ করেন। তার পিতা-মাতা, ববি হোরান ও মাউরা গালিগের, হোরানের পাঁচ বছর বয়সের সময়ই তাদের বিবাহ বিচ্ছেদ ঘটে, সুতরাং ততিনি এবং তার বড় ভাই গ্রেগ হোরানকে কিছু সময়ের জন্য উভয় বাড়িতেই থাকতে হয়। তারা পরে সিদ্ধান্ত নেয় পিতার নিকটেই থাকবে। তিনি সেন্ট কেনি'স ন্যাশনাল প্রাইমারি স্কুলে ভর্তি হন এবং, টিনএজ বয়সে, ভর্তি হনকোলাইসটি মুইরি তে, একটি ক্যাথলিক বালক বিদ্যালয় যাদের উভয়টিই মুলিঙ্গারে অবস্থিত। হোরান গিটার বাজানো আরম্ভ করেন যখন তার ভাই ক্রিসমাসে এটি পেয়েছিল কিন্তু বাজাতে পারতো নাহ,সুতরাং হোরান এটি বাজানো শুরু করলো এবং নিজেকে শেখান কীভাবে এটি ইউটিউবে বাজাতে হয়। একদিন তার চাচী তার প্রতিভা আবিষ্কার করেন যখন তিনি গাড়িতে হোরানের সঙ্গে ছিলেন, হোরান তখন গান গাইছিলো। তিনি প্রকৃতভাবে ভেবেছিলেন গাড়ির রেডিও চালু ছিলো। একজন টিনএজার হিসেবে তিনি মুলিঙ্গার আর্টস সেন্টারে গান গাইতেন।
শাজাহান খান

শাজাহান খান (জন্ম: ১ জানুয়ারি ১৯৫২) হলেন বাংলাদেশের একজন রাজনীতিবিদ এবং জাতীয় সংসদের প্রাক্তন সদস্য। তিনি বাংলাদেশ আওয়ামীলীগের সভাপতি মন্ডলীর সদস্য এবং সাবেক মন্ত্রী।
শাজাহান খান ১৯৫২ সালের ১লা জানুয়ারি মাদারীপুরে জন্মগ্রহণ করেন। তার পিতার অ্যাডভোকেট মৌলভী আচমত আলী খান এবং মাতা তজন নেসা বেগম। তার পিতা আচমত ছিলেন একজন রাজনীতিবিদ, শিক্ষাবিদ, সমাজকর্মী এবং জাতীয় সংসদের সদস্য।
খান ১৯৫৭ সালে মাদারীপুরের নুতন শহর সরকারি প্রাথমিক বিদ্যালয়ে তার শিক্ষা জীবন শুরু করেন এবং ১৯৬৬ সালে মাদারীপুরের ইউনাইটেড ইসলামিয়া উচ্চ বিদ্যালয় থেকে এসএসসি পরীক্ষা পাশ করেন। ১৯৬৮ সালে মাদারীপুর নাজিমউদ্দিন কলেজ (বর্তমান মাদারীপুর সরকারি কলেজ) থেকে এইচএসসি পরীক্ষায় উত্তীর্ণ হওয়ার পর ঢাকা বিশ্ববিদ্যালয়ের অধীনে সরকারি নাজিমউদ্দিন কলেজ থেকে স্নাতক ডিগ্রী অর্জন করেন।
শাজাহান খান, ১৯৬৪ সালে হামিদুর রহমান শিক্ষা কমিশনের বিরুদ্ধে আন্দোলনে যোগদান করার মাধ্যমে ছাত্র রাজনীতি শুরু করেন। ছাত্র রাজনীতিতে তিনি বঙ্গবন্ধু শেখ মুজিবুর রহমানের আদর্শে অনুপ্রাণিত হন। তিনি ১৯৬৬-৬৭ এবং ১৯৬৭-৬৮ সালে মাদারীপুর উপবিভাগের ছাত্রলীগের নির্বাচিত সেক্রেটারি ছিলেন। এছাড়া তিনি নাজিমউদ্দিন কলেজের সাধারণ সম্পাদক এবং সহ-সভাপতি ছিলেন।
শাজাহান খান একজন মুক্তিযোদ্ধা, তিনি ১৯৭১ সালে যুদ্ধের সময় প্রথমে মুক্তিবাহিনী এবং পরে মুজিব বাহিনীর সদস্য ছিলেন। তিনি ভারতের দেরাদূনে মিলিটারি ট্রেনিং নেন।
বর্তমানে তিনি বাংলাদেশ আওয়ামী লীগের সভাপতিমণ্ডলীর (প্রেসিডিয়াম) সদস্য এবং বাংলাদেশ শ্রমিক ফেডারেশনের কার্যকরী সভাপতি।
খান সর্বপ্রথম ১৯৮৬ সালে স্বতন্ত্র প্রার্থী হিসেবে মাদারীপুর-২ আসন থেকে জাতীয় সংসদের সদস্য নির্বাচিত হন। একই আসন থেকে পরবর্তীতে বাংলাদেশ আওয়ামী লীগের মনোনয়নে তিনি ১৯৯১, ১৯৯৬, ২০০১, ২০০৮, ২০১৪, ২০১৮ এবং ২০২৪ সালের নির্বাচনে সংসদ-সদস্য নির্বাচিত হওয়ার মাধ্যমে টানা অষ্টমবারের মতো বিজয়ী হয়েছিলেন তিনি।
৩১শে জুলাই, ২০০৯ সালে নৌপরিবহন মন্ত্রী হিসেবে শপথ গ্রহণ করেন। নভেম্বর ২০১৩-তে, অন্তর্বর্তীকালীন মন্ত্রিসভায় তাকে নৌপরিবহন এবং মুক্তিযুদ্ধ বিষয়ক মন্ত্রনালয়ের মন্ত্রী হিসেবে দায়িত্ব দেওয়া হয়। জানুয়ারি ২০১৪ সালে জাতীয় নির্বাচনকে সামনে রেখে তিনি শুধুমাত্র নৌপরিবহন মন্ত্রীর কার্যভার গ্রহণ করেন।
শাজাহান খান বিভিন্ন সময়ে তার বক্তব্য ও অবস্থানের কারণে সমালোচনার মুখমুখি হয়েছেন। যদিও বিতর্কের মুখে তা প্রত্যাহার করেন । এছাড়া ২০১৬ সালে পরিবহন খাতে অনিয়মের জন্য তাকে অভিযুক্ত করে তার অপসারণ দাবি করা হয়েছিল। ২০১৮ সালের জুলাইয়ে ঢাকায় সড়ক দূর্ঘটনায় দুজন শিক্ষার্থীর মৃত্যুর পর মন্ত্রীর করা মন্তব্য সমালোচিত হয় এবং দেশের বিভিন্ন স্থানে শিক্ষার্থীরা শাজাহান খানের বিরুদ্ধে এবং সড়কে নৈরাজ্য দূরীকরণের জন্য বিক্ষোভ শুরু করে। এছাড়াও সড়ক দূর্ঘটনার পর বিভিন্ন সময় তার দোষী চালক ও পরিবহন শ্রমিকদের পক্ষে নমনীয় থাকার অভিযোগেও তাকে অনেকে অভিযুক্ত করে থাকেন। নৌমন্ত্রীর এহেন আচরণে প্রধানমন্ত্রী শেখ হাসিনা তাকে আরো সংযত হয়ে কথা বলতে নির্দেশ দেন।
খান ব্যক্তিগত জীবনে বিবাহিত এবং তার দুই ছেলে এবং একজন কন্যাসন্তান রয়েছে। তার সহধর্মিণী সৈয়দা রোকেয়া বেগম একজন কলেজ প্রভাষক। তার জ্যেষ্ঠপুত্র আসিবুর রহমান খান আওয়ামী যুবলীগের কেন্দ্রীয় কমিটির সদস্য, এবং তার একমাত্র মেয়ে ঐশী খান টাঙ্গাইল-২ (গোপালপুর-ভূঞাপুর) আসনের আওয়ামী লীগ দলীয় সংসদ সদস্য (এমপি) তানভীর হাসান ছোট মনির সাথে বিবাহবন্ধনে আবদ্ধ হন।
পাসিংপাড়া

পাসিংপাড়া বাংলাদেশের বান্দরবান জেলায় অবস্থিত একটি গ্রাম। এটি বাংলাদেশের সব থেকে উঁচু গ্রাম। পাসিংপাড়ার উচ্চতা সমুদ্রপৃষ্ঠ থেকে দুই হাজার সাতশ’ ফুট।
পাড়ার বাসিন্দারা মূলত মুরং সম্প্রদায়ের। প্রচলিত মতে পাড়া প্রধান বা কারবারি পাসিং ম্রো- এর নামে এর নামকরণ করা হয়েছে ‘পাসিংপাড়া’। ৫০/৬০ টি মুরং পরিবার বাস করে পাসিংপাড়ায়। স্থানীয় বাসিন্দাদের মূল জীবিকা জুমচাষ। গ্রামের ঘরগুলোর বেড়া বাঁশের এবং টিনের চাল। পাসিংপাড়া গ্রামের অনন্য বৈশিষ্ট্য হচ্ছে গ্রামের মধ্য দিয়ে মেঘ ভেসে যায়। 
বান্দরবান শহর থেকে থেকে যেতে হবে রুমা বাসস্ট্যান্ড। সেখান থেকে রুমা বাজারের উদ্দেশে দু-তিনটি পরিবহনের বাস নির্দিষ্ট সময়ে ছেড়ে যায়। রুমা ১ নং সদরঘাটে বাস থেকে নেমে সোজা হাঁটলে পড়বে বড়শিপাড়া। সেখান থেকে চান্দের গাড়িতে ১১ মাইল নামক স্থানে পৌছে তিন ঘণ্টার ট্রেকিংয়ে পৌঁছানো যাবে বগালেক। এপথেই শীর্ষ চূড়া কেওক্রাডং পৌঁছানোর পর একই রাস্তা ধরে সেনাবাহিনীর হেলিপ্যাড অতিক্রম করে দেশের সবচেয়ে উঁচু গ্রাম পাসিংপাড়ায় পৌছানো যাবে।
ত্লাবং ঝর্ণা

ত্লাবং ঝর্ণা বা দ্বৈত ঝর্ণা বাংলাদেশের বান্দরবান জেলায় অবস্থিত জলপ্রপাত। যা জোড়া বা ক্লিবুং খাম নামেও পরিচিত। পাথুরে খাল রেমাক্রির উৎপত্তি এই ঝরনা থেকেই। "ত্লাবং" একটি বম শব্দ। এর অর্থ “পানি ধরে রাখার বেসিন বা গর্ত”।
দুটি পানির প্রবাহ প্রানশা বা প্রাংশা (বামে) ও পাঙ্খিয়াং বা পাংখিয়াং (ডানে) ঝিরি মিলে দুটি জলপ্রপাত তৈরী হয়েছে। দুটি ঝর্ণা একসাথে থাকার কারণের একে দ্বৈত ঝর্ণা বলা হয়। বম গ্রাম হতে ২.৫ কিমি দক্ষিণ-পূর্ব এবং কেওক্রাডং থেকে ১-২ ঘণ্টা দূরত্বে ত্লাবং ঝর্ণা অবস্থিত। সুংসাং পাড়া আর থাইক্ষাং পাড়ার মাঝের জঙ্গলের অত্যন্ত গভীরে অবস্থিত এই ঝর্নাটি।
সুংসাং পাড়া থেকে লাল মাটির একটি গমনপথ এগিয়েছে থাইক্যাং পাড়ার দিকে। সেই পথ ধরে হাঁটলে দেখা মিলে তলাবংয়ের। পথের ডানপাশে কপিতাল পাহাড় অবস্থিত।
রুমা – বগাহ্রদ – কেওক্রাডং – পাসিং পাড়া – সুংসাং পাড়া – ত্লাবং ঝর্ণা
বান্দরবান থেকে বাস করে রুমা সদর উপজেলা যাওয়া যায়। প্রতি এক ঘণ্টা পরপর একটি করে বাস বান্দরবান থেকে রুমা বাজারের উদ্দেশ্যে ছেড়ে যায়। সেখান থেকে পরবর্তী গন্তব্য বগা হ্রদ। বগা হ্রদে দুইভাবে পৌঁছানো যায়। ঝিরিপথে হেঁটে বা চান্দের গাড়িযোগে।
বগা হ্রদ থেকে বাকীপথ ট্রেক করে এগিয়ে যেয়ে, দার্জিলিংপাড়া হয়ে বাংলাদেশের পঞ্চম উচ্চতম শৃঙ্গ কেওক্রাডংয়ে যাওয়া যায়। এরপর সেখান থেকে হেঁটে বাংলাদেশের সর্বোচ্চ গ্রাম পাসিংপাড়ায় যেতে হয়। এরপর যেতে হয় সুংসাংপাড়া। প্রায় এক হাজার ফুট নিচে সুংসাংপাড়া অবস্থিত। সেখান থেকে প্রায় দু’ঘণ্টা হাঁটার পর জোড়া ঝরণায় পৌঁছানো যায়।
বাপ্পারাজ

বাপ্পারাজ (জন্ম: ১১ মার্চ ১৯৬৩) একজন বাংলাদেশী চলচ্চিত্র অভিনেতা। তিনি ১৯৮৬ সালে "চাঁপা ডাঙ্গার বউ" চলচ্চিত্রে অভিনয়ের মাধ্যমে চলচ্চিত্রে আত্মপ্রকাশ করেন। তিনি শতাধিক বাংলা চলচ্চিত্রে অভিনয় করেছেন। তিনি অভিনেতা রাজ্জাকের পুত্র।
বাপ্পারাজ ১৯৬৩ সালের ১১ মার্চ জন্মগ্রহণ করেন। তিনি অভিনেতা রাজ্জাক ও খায়রুন্নেছা লক্ষ্মীর বড় সন্তান। তার পুরো নাম রেজাউল করিম বাপ্পারাজ।
বাপ্পারাজ কিছু নাটক পরিচালনা করেছেন, যার মধ্যে রয়েছে "কাছের মানুষ রাতের মানুষ" ও " একজন লেখক"। তিনি "কার্তুজ" নামের একটি চলচ্চিত্রও পরিচালনা করেছেন।
বাপ্পারাজ "কাছে এসে ভালবেসে" নামের একটি চলচ্চিত্র প্রযোজনা করেছেন।
জেন বালাস্কাস

জেনোফোন কনস্ট্যানটাইন বালাস্কাস (; জন্ম: ১৫ অক্টোবর, ১৯১০ - মৃত্যু: ১২ মে, ১৯৯৪) কিম্বার্লি এলাকায় জন্মগ্রহণকারী গ্রীক বংশোদ্ভূত প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন ‘জেন’ বা ‘বেলি’ নামে পরিচিত জেন বালাস্কাস। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে লেগ ব্রেক ও গুগলি বল ছুঁড়তেন। ২৮.৬৮ গড়ে ২৬৯৬ প্রথম-শ্রেণীর রান ও ২৪.১১ গড়ে ২৭৬ উইকেট তুলে নিয়েছেন তিনি।
গ্রীস থেকে অভিবাসনকারী পিতা-মাতার সন্তান বালাস্কাসের প্রথম-শ্রেণীর ক্রিকেটে অভিষেক ঘটে ১৯২৬-২৭ মৌসুমে গ্রিকুয়াল্যান্ড ওয়েস্টের পক্ষে। তবে ১৯২৯-৩০ মৌসুমের পূর্ব-পর্যন্ত নিজেকে মেলে ধরতে পারেননি তিনি। ঐ বছর কারি কাপ প্রতিযোগিতার রান ও উইকেট - উভয় বিভাগেই শীর্ষস্থানে ছিলেন। ২১.২০ গড়ে ৩৯ উইকেটসহ পাঁচবার পাঁচ-উইকেট পান এবং ৮০-এর অধিক গড়ে ৬৪৪ রান সংগ্রহ করেন। তন্মধ্যে রোডেশিয়ার বিপক্ষে ব্যক্তিগত সেরা ২০৬ রান করেন।
পরের মৌসুমে ২৪ ডিসেম্বর, ১৯৩০ তারিখে জোহেন্সবার্গের ওল্ড ওয়ান্ডেরার্স গ্রাউন্ডে তার টেস্ট অভিষেক হয়। কিন্তু খেলায় তেমন কোন অবদান রাখতে সক্ষম হননি তিনি। ৭ ও ৩ রানের পাশাপাশি খেলায় তিনি মাত্র দুই ওভার বোলিং করার সুযোগ লাভ করেছিলেন। কেপটাউনের দ্বিতীয় টেস্টে কিছুটা উত্তরণ ঘটান তিনি। দক্ষিণ আফ্রিকা ইনিংস ব্যবধানে জয় পেলেও তিনি শূন্য রান সংগ্রহ করেন ও খেলায় ২/১০৪ লাভ করতে সক্ষম হন। ফলশ্রুতিতে সিরিজের অন্য টেস্টগুলোয় তাকে প্রথম একাদশে রাখা হয়নি।
১৯৩১-৩২ মৌসুমে দক্ষিণ আফ্রিকা দলের সাথে অস্ট্রেলিয়া ও নিউজিল্যান্ড সফরে যান। কিন্তু সফরের দ্বিতীয় পর্যায়েই তাকে টেস্ট দলে ঠাঁই দেয়া হয়। এর জবাবে দল নির্বাচকমণ্ডলীকে সমুচিত শিক্ষা দেন। ওয়েলিংটন টেস্টে অপরাজিত ১২২* রান করেন যা তার খেলোয়াড়ী জীবনের একমাত্র শতরান লাভের ঘটনা ছিল। ১৯৩৫ সালে ইংল্যান্ডের বিপক্ষে পরবর্তী টেস্টে অংশ নেন। সমগ্র সিরিজের একমাত্র খেলায় তাকে দলে নেয়া হয়। লর্ডসের ঐ টেস্টে খেলোয়াড়ী জীবনের সেরা বোলিং পরিসংখ্যান দাঁড় করান তিনি। বিস্ময়করভাবে তিনি ৩২-৮-৪৯-৫ ও ২৭-৮-৫৪-৪ করেন। এরফলে দলকে ইংল্যান্ডের মাটিতে প্রথমবারের মতো টেস্ট জয়ে প্রভূতঃ সহায়তা করেন।
পরের শীতকালে অস্ট্রেলিয়ার বিপক্ষে তিন টেস্টে নয় উইকেট পান বালাস্কাস। ১৯৩৭-৩৮ মৌসুমে ট্রান্সভালের সদস্যরূপে ওয়েস্টার্ন প্রভিন্সের বিপক্ষে ৮/৬০ লাভ করেন। এরপর তিনি আর একটি খেলায় অংশে নিয়েছিলেন। ১৯৩৮-৩৯ মৌসুমে কেপটাউন টেস্টে ইংল্যান্ডের বিপক্ষে অংশ নেন। খেলায় ফিরে এসে ০/১১৫ রান দিয়েও কোন উইকেট পাননি তিনি।
দ্বিতীয় বিশ্বযুদ্ধ শুরু হলে আর কোন টেস্ট খেলা হয়নি তার। যুদ্ধ শেষ হবার পর ঘরোয়া ক্রিকেটে অংশগ্রহণ করেন। ১৯৪৫-৪৬ মৌসুমে চমৎকার সময় পার করেন। ১৫.৯৫ গড়ে ৪৭ উইকেট তুলে নেন। কিন্তু পরের বছর কয়েকটি খেলায় অংশ নেয়ার পর চিরতরে ব্যাট নেয়া থেকে বিরত থাকেন।
অদ্যাবধি টেস্ট ক্রিকেটের ইতিহাসে সেঞ্চুরিকারী ব্যাটসম্যানের মধ্যে সর্বনিম্ন ব্যাটিং গড়ের অধিকারী তিনি। মাত্র ১৪.৫০ গড়ে রান তুলতে পেরেছেন। ১২ মে, ১৯৯৪ তারিখে জোহেন্সবার্গের হাইডপার্কে ৮৩ বছর বয়সে তার দেহাবসান ঘটে।
নির্মালা রাও

নির্মালা রাও (জন্ম: ১৯৫৯, হায়দ্রাবাদ, ভারত) একজন ব্রিটিশ শিক্ষাবিদ এবং বাংলাদেশের চট্টগ্রামে অবস্থিতএশিয়ান ইউনিভার্সিটি ফর উইমেনের বর্তমান উপাচার্য। তিনি ২০০৮ সাল থেকে ২০১৩ সালে ইউনিভার্সিটি অব লন্ডনের স্কুল অব ওরিয়েন্টাল অ্যান্ড আফ্রিকান স্টাডিজের প্রো-ডিরেক্টর হিসেবে দায়িত্ব পালন করেন।
নির্মালা রাও ভারতের হায়দ্রাবাদে ১৯৫৯ সালে জন্মগ্রহণ করেন।
জিনাত আরা

জিনাত আরা (জন্ম: ১৫ মার্চ, ১৯৫৩) বাংলাদেশের তৃতীয় নারী বিচারপতি। তিনি আপিল বিভাগের সাবেক বিচারপতি। তিনি হাইকোর্ট বিভাগের তৃতীয় নারী বিচারপতি এবং আপিল বিভাগের দ্বিতীয় নারী বিচারপতি। ২০২৪ সালে অন্তর্বর্তীকালীন সরকার তাকে আইন কমিশনের চেয়ারম্যান হিসেবে নিয়োগ দেয়। 
বিচারপতি জিনাত আরা মরহুম এইচএমআর সিদ্দিকী ও মরহুম বেগম আয়েশা সিদ্দিকীর মেয়ে। তিনি ১৯৫৩ সালের ১৫ মার্চ জন্মগ্রহণ করেন। 
জিনাত আরা ঢাকা বিশ্ববিদ্যালয় ও স্কুল আব হার্ভার্ড বিশ্ববিদ্যালয় থেকে আইন বিষয়ে ডিগ্রি লাভ করেন। তিনি হার্ভার্ড বিশ্ববিদ্যালয়ের আইন স্কুল ও ক্যামব্রিজ বিশ্ববিদ্যালয় থেকে সার্টিফিকেট কোর্স করেন। এছাড়া আন্তর্জাতিক সেমিনার ও ট্রেনিংয়ের জন্য বেইজিং, সাংহাই, আমেরিকা, আর্জেন্টিনা, অস্ট্রেলিয়া, জার্মানি, ভারত, পাকিস্তান, পানামা, ফিলিপাইন, তাইওয়ান, শ্রীলঙ্কা ও থাইল্যান্ড সফর করেন। 
নাজমুন আরা সুলতানা বিসিএস পরীক্ষায় উত্তীর্ণ হয়ে ১৯৭৫ সালের ২০ ডিসেম্বর মুন্সেফ নিয়োগ পান। দেশ ও বিচার বিভাগের ইতিহাসে তিনিই প্রথম নারী বিচারক। এরপর ১৯৯৫ সালের ১৫ সেপ্টেম্বর জেলা ও দায়রা জজ হিসেবে তিনি পদোন্নতি পান। এর ধারাবাহিকতায় ২০০৩ সালের ২৭ এপ্রিল তিনি হাইকোর্টের অতিরিক্ত বিচারক নিযুক্ত হন। ২০০৫ সালের ২৭ এপ্রিল তিনি হাইকোর্টের বিচারক পদে নিয়োগ পান। রাষ্ট্রীয় প্রয়োজনে তিনি বেলজিয়াম, ইরাক, কুয়েত, মালয়েশিয়া, নেদারল্যান্ডস, জর্দান, সিরিয়া, সিঙ্গাপুর ও ইংল্যান্ড সফর করেন। ১৪ মার্চ, ২০২০ সালে তিনি অবসরে যান। পরে ড. মুহাম্মদ ইউনূসের অন্তর্বর্তীকালীন সরকার ২ অক্টোবর ২০২৪ সালে ৩ বছরের জন্য তাকে বাংলাদেশ আইন কমিশনের চেয়ারম্যান হিসেবে নিয়োগ দেয়।
সালমা মাসুদ চৌধুরী

সালমা মাসুদ চৌধুরী (জন্ম ১৩ ডিসেম্বর, ১৯৫৭) বাংলাদেশ সুপ্রিম কোর্টের হাইকোর্ট বিভাগের সাবেক বিচারপতি। সালমা মাসুদ বাংলাদেশের দ্বিতীয় নারী বিচারপতি ছিলেন। ২০১৯ সালে তার বিরুদ্ধে ন্যাশনাল ব্যাংকের ঋণ সংক্রান্ত এক রিট মামলায় অবৈধভাবে ডিক্রি জারির মাধ্যমে তিনি রায় পাল্টে দেন বলে অভিযোগ উঠার পর প্রধান বিচারপতি সৈয়দ মাহমুদ হোসেন বিচারপতি সালমা মাসুদ চৌধুরী সহ আরো তিনজন বিচারপতিকে ৩ বছর বিচারকার্যে অংশ নেয়া থেকে বিরত রাখার সিদ্ধান্ত দেন। ২০২৪ সালের ১৯ নভেম্বর তিনি পদত্যাগ করেন।
কৃষ্ণা দেবনাথ

কৃষ্ণা দেবনাথ (জন্ম: ১০ অক্টোবর ১৯৫৫) হলেন বাংলাদেশ সুপ্রীম কোর্টের আপিল বিভাগের একজন অবসরপ্রাপ্ত বিচারপতি। তিনি বাংলাদেশের প্রথম হিন্দু নারী বিচারক। এছাড়াও, তিনি বাংলাদেশের আপিল বিভাগের প্রথম হিন্দু নারী বিচারপতি।
কৃষ্ণা দেবনাথ ১৯৫৫ সালে ১০ অক্টোবর জন্মগ্রহণ করেন। তাঁর বাবা দিনেশ চন্দ্র দেবনাথ একজন বিচারক ও রাজশাহী বিশ্ববিদ্যালয়ের আইন বিভাগের অধ্যাপক ছিলেন, এবং তাঁর মায়ের নাম বেণু দেবনাথ। তিনি রাজশাহী বিশ্ববিদ্যালয় থেকে এলএলবি ও এলএলএম ডিগ্রি অর্জন করেন। 
কৃষ্ণা দেবনাথ ১৯৮১ সালের ৮ ডিসেম্বর বিচার বিভাগে মুনসেফ হিসেবে কর্মজীবন শুরু করেন। ১৯৯৮ সালের ১ নভেম্বর পদোন্নতি পেয়ে তিনি জেলা ও দায়রা জজ হন। ২০১০ সালে ১৭ এপ্রিল তাঁকে অতিরিক্ত বিচারপতি হিসেবে নিয়োগ দেওয়া হয়। দুই বছর পর, ১৭ এপ্রিল ২০১২ সালে তিনি উচ্চ আদালত বিভাগের স্থায়ী বিচারপতি হিসেবে নিয়োগপ্রাপ্ত হন।
তিনি ২০২২ সালে ৯ জানুয়ারি বাংলাদেশ সুপ্রিম কোর্টের আপিল বিভাগে বিচারপতি হিসেবে নিয়োগপ্রাপ্ত হন। ৪১ বছরের বিচারিক কর্মজীবন সম্পন্ন করে তিনি ২০২২ সালের ৯ অক্টোবর অবসর গ্রহণ করেন।
কাশেফা হোসেন

কাশেফা হোসেন (জন্ম: ১ জুলাই, ১৯৫৮) বাংলাদেশ সুপ্রীম কোর্টের আপিল বিভাগের একজন অবসরপ্রাপ্ত বিচারপতি। বাংলাদেশের হাইকোর্ট বিভাগের একজন নারী বিচারক ছিলেন। তিনি বাংলাদেশের হাইকোর্ট বিভাগে নিয়োগপ্রাপ্ত নারী বিচারকদের মধ্যে সপ্তম।
এলিনা বেগম

এলিনা বেগম একজন বাংলাদেশী ব্যাডমিন্টন খেলোয়াড়।
এলিনা বেগম ১৯৯০ সালে প্রথম জাতীয় শিরোপা জয় লাভ করেন। ২০০১ সাল পর্যন্ত আরো ১৪টি শিরোপা লাভ করেন। তিনি মহিলা এককে ৯ বার, দ্বৈতে ৬ বার এবং মিশ্রে একবার শিরোপা পান। তিনি ২০০১ সালে বাংলাদেশ ক্রীড়া লেখক এসোসিয়েশন পুরস্কার লাভ করেন।
এলিনা সুলতানা

"এলিনা সুলতান"' (জন্ম ৩ ডিসেম্বর ১৯৮৪, খুলনা) একজন বাংলাদেশী ব্যাডমিন্টন খেলোয়াড়।
সুলতানা আরেক ব্যাডমিন্টন খেলোয়াড এনায়েতুল্লাহ খানকে বিয়ে করেন। তাদের ২০১৩ সালে আরশী নামে একটি মেয়ের জন্ম হয়। তিনি ইডেন মহিলা কলেজে প্রথম বিভাগে ফাইনান্স ও ব্যাংকিং-এ স্নাতকোত্তর করেন।
নাজিয়া আক্তার যুথী

নাজিয়া আক্তার যুথী একজন বাংলাদেশী ব্যাডমিন্টন খেলোয়াড়।
নাজিয়া আক্তার যুথী ১৯৮৬ প্রথম জাতীয় শিরোপা লাভ করেন, তিনি মহিলা একক ও মিশ্রে জয় লাভ করেন। ১৯৯৬ সাল পর্যন্ত আরো ৬টি শিরোপা লাভ করেন, যার মধ্যে এককে একবার, দ্বৈতে তিনবার ও মিশ্রে চারটি শিরোপা।
তিনি ২০১২ সালে জাতীয় ক্রীড়া পুরস্কার লাভ করেন।
জাতীয় অর্থনৈতিক পরিষদের নির্বাহী কমিটি

জাতীয় অর্থনৈতিক পরিষদের নির্বাহী কমিটি বা একনেক হল গণপ্রজাতন্ত্রী বাংলাদেশ সরকারের মন্ত্রিপরিষদ বিভাগের অধীন একটি নির্বাহী কমিটি যা জাতীয় গুরুত্বপূর্ণ উন্নয়ন প্রকল্পের যাচাই, বিনিয়োগ, অনুমোদন ও অগ্রগতি তথা দেশের অর্থনৈতিক অবস্থা ও অর্থনৈতিক কর্মকাণ্ড তত্ত্বাবধান ও নীতিমালা প্রণয়ন, পর্যালোচনা ও অনুমোদন প্রদান করে। একনেক -এর সভাগুলো সাধারণত পরিকল্পনা মন্ত্রণালয়ের, পরিকল্পনা বিভাগের অধীনে শেরে বাংলা নগরস্থ এনইসি সম্মেলন কক্ষে অনুষ্ঠিত হয়ে থাকে।
১৯৭২ সালে গণপ্রজাতন্ত্রী বাংলাদেশ সরকারের মন্ত্রিসভাকে সাচিবিক সহায়তা প্রদানের উদ্দেশ্যে মন্ত্রিপরিষদ বিষয়ক মন্ত্রণালয়ের অধীনে একটি বিভাগ হিসাবে মন্ত্রিপরিষদ বিভাগ গঠন করা হয়। প্রাপ্ত তথ্য অনুসারে, ১৯৮২ সালে মন্ত্রী পরিষদ বিভাগের সিদ্ধান্তে জাতীয় অর্থনৈতিক পরিষদের নির্বাহী কমিটির গঠন কাঠামো ও কার্যাবলি নিরূপণ করা হয়। ১৯৮২ সালে অর্থ ও পরিকল্পনা মন্ত্রীকে আহ্বায়ক করে একনেক-এর কমিটি গঠিত হয়। কমিটিতে শিল্প ও বাণিজ্যমন্ত্রী, পূর্তমন্ত্রী এবং সংশ্লিষ্ট মন্ত্রণালয়ের মন্ত্রিগণও অন্তর্ভুক্ত ছিলেন।
১৯৯১ বাংলাদেশে গণতন্ত্র আবার পুনঃপ্রতিষ্ঠা লাভের পর নির্বাচিত সরকারের অর্থমন্ত্রী সেপ্টেম্বরে একনেক-এর সভাপতি হন। একই বছরের অক্টোবর মাস থেকে একনেক-এর সভাপতি হন সরকার প্রধান। ২০০০ সালের জানুয়ারিতে জারিকৃত সর্বশেষ প্রজ্ঞাপনে একনেকের সদস্য তালিকা থেকে পরিকল্পনা মন্ত্রী/ প্রতিমন্ত্রীকে বাদ দেওয়া হয়। একনেক-এর কার্যনির্বাহ সম্পর্কিত সর্বশেষ প্রজ্ঞাপনটি জারী করা হয় ১৫, জানুয়ারী, ২০১৪ ইং তারিখ।
২০১৪ সালে সর্বশেষ প্রকাশিত বাংলাদেশ সরকারের গেজেট অনুসারে একনেকের কমিটির চেয়ারপারসন থাকবেন বাংলাদেশ সরকারের মাননীয় প্রধানমন্ত্রী। তার অনুপস্থিতিতে একনেকের সভায় বিকল্প চেয়ারম্যান থাকবেন অর্থমন্ত্রী। নিম্নে এই কমিটির সদস্যদের তালিকা উল্লেখ করা হল :
সহায়তাদানকরী কর্মকর্তাগণঃ 
১. মন্ত্রিপরিষদ সচিব
২. প্রধানমন্ত্রীর মুখ্য সচিব/সচিব, প্রধানমন্ত্রীর কার্যালয়
৩. সচিব, পরিকল্পনা বিভাগ
৪. সচিব, পরিসংখ্যান ও তথ্য ব্যবস্থাপনা বিভাগ
৫. সচিব, অর্থ বিভাগ
৬. সচিব, অর্থনৈতিক সম্পর্ক বিভাগ
৭. সচিব, বাস্তবায়ন পরিবীক্ষণ ও মূল্যায়ন বিভাগ
৮-১৩. পরিকল্পনা কমিশনের সদস্যগন
১৪. সচিব, সংশ্লিষ্ট মন্ত্রণালয়/বিভাগ
এ কমিটিতে "সচিব" বলতে সিনিয়য় সচিব ও ভারপ্রাপ্ত সচিবও অন্তর্ভুক্ত হবেন।
১৬ই জানুয়ারি, ২০১৯ সালে গণপ্রজাতন্ত্রী বাংলাদেশ সরকার প্রকাশিত অতিরিক্ত গেজেট অনুসারে “জাতীয় অর্থনৈতিক পরিষদের নির্বাহী কমিটি (একনেক)”-এর কমিটির কার্যপরিধি নিরূপণ করা হয়।
১. সকল বিনিয়োগ প্রকল্পের প্রস্তাব (ডিপিপি) বিবেচনা ও অনুমোদন;
২. সরকারি খাতে ৫০ (পঞ্চাশ) কোটি টাকার ঊর্ধ্বে মোট বিনিয়োগ ব্যয় সংবলিত প্রকল্পসমূহে প্রকল্প মূল্যায়ন কমিটির (পিইসি) সভার সুপারিশ বিবেচনা ও অনুমোদন;
৩. উন্নয়ন প্রকল্পসমূহ বাস্তবায়নের অগ্রগতি পর্যালোচনা;
৪. বেসরকারি উদ্যোগ, যৌথ উদ্যোগ অথবা অংশগ্রহণমূলক বিনিয়োগ কোম্পানিসমুহের প্রস্তাব বিবেচনা।
৫. দেশের অর্থনৈতিক পরিস্থিতির পরিবীক্ষণ এবং সামগ্রিক অর্থনৈতিক কর্মকাণ্ড ও এর সঙ্গে সংশ্লিষ্ট নীতি-নির্ধারণী বিষয়গুলো পর্যালোচনা; এবং
৬. বৈদেশিক সহায়তার বার্ষিক লক্ষ্যমাত্রা বিবেচনা ও অনুমোদন এবং উক্ত লক্ষ্যমাত্রা অর্জনের অগ্রগতি পর্যালোচনা।
মালেকা বেগম

মালেকা বেগম (জন্ম ১৯৪৪) একজন বাংলাদেশী শিক্ষাবিদ। তিনি নারী আন্দোলনের একজন প্রখ্যাত নেত্রী।
বেগম ১৯৪৪ সালে জন্মগ্রহণ করেন।
মালেকা বেগম ঢাকা বিশ্ববিদ্যালয় থেকে বাংলায় ১৯৬৫ সালে বিএ এবং ১৯৬৬ সালে এমএ পাশ করেন।
বেগম সেন্ট্রাল উইমেন্স ইউনিভার্সিটিতে অধ্যাপনা করেন এবং ঢাকা বিশ্ববিদ্যালয়ের উইমেন এ্যান্ড জেন্ডার স্ট্যাডিজে খন্ডকালীন শিক্ষকতা করেন।
তিনি বাংলা সন ১৪১৮-এ তে অনন্যা সাহিত্য পুরস্কারে পুরস্কৃত হন।
মালেকা বেগম ৩০টির বেশি বই লিখেছেন। কিছু বইয়ের নাম নিচে দেয়া হলোঃ
মালেকা বেগম বাংলাদেশ মহিলা পরিষদের প্রতিষ্ঠাতা সম্পাদক ছিলেন।
দীঘা গেট

দীঘা গেট হচ্ছে জাতীয় সড়ক ১১৬বি এর উপর নির্মিত একটি তোরণ বা প্রবেশ দ্বার। এটি নির্মিত হয়েছে পূর্ব মেদিনীপুর জেলার সৈকত শহর দীঘার কাছেই ঘেরসাই মৌজায়। তোরণটি নির্মাণ করেছে দীঘা শঙ্করপুর উন্নয়ন পর্ষদ। বাংলার গোয়া হিসাবে পরিচিত দীঘা শহরে ঢোকার মুখে তৈরি হয়েছে এই বিশাল তোরণদ্বার যা ‘‘গেটওয়ে অফ দিঘা’’ হিসাবে পরিচিতি পেয়েছে। 
দীঘা গেটের নির্মাণ শেষ হয় ২০১৪ সালের শেষের দিকে। গেটটি উদ্বোধন করেন পশ্চিমবঙ্গের মুখ্যমন্ত্রী মমতা বন্দ্যোপাধায় ২৫ নভেম্বর ২০১৪ এ।
কলকাতা থেকে মেচেদা হয়ে দীঘা যাওয়ার রাস্তায় অলঙ্কারপুরের পরে ঘেরসাই মৌজায় তোরণ তৈরি হয়েছে। দীঘা গেটের অবস্থান হল- ২১°৩৮'৯" উত্তর ও ৮৭°৩১'৩৩" পূর্ব 
দীঘা গেট ইস্পাত ও কংক্রিট দিয়ে বানানো হয়েছে। এই গেটের তিনটি অংশ। প্রধান অংশ মাঝে আর এই প্রধান অংশের সামনে পিছনে একই রকম দুটি ছোট গেট রয়েছে। প্রধান গেট বা প্রবেশ দ্বারটি নৌকার আকৃতিতে তৈরি করা হয়েছে। যা এখান কার মৎসজীবি মানুষের দ্বারা চালিত মাছ ধরা নৌকার অনুপ্রেনা থেকে এসেছে। এই প্রবেশ দ্বারটি নীল-সাদা রংয়ে রাঙিয়ে তোলা হয়েছে।
প্রবেশ দ্বার বা গেট নির্মাণের জন্য প্রথমে খরচ ধরা হয়েছিল ৪ কোটি টাকার কিছু বেশি। কিন্তু পরে নানা কারণে প্রবেশ দ্বার নির্মাণের খরচ বৃদ্ধি পায়। শেষে এই গেটের নির্মাণ শেষ করতে খরচ হয় মোট ।
স্কিপ মার্লে

মার্লের জন্ম ক্যারাবিয়ান উপদ্বীপের রাষ্ট্র, জামাইকার রাজধানী কিংস্টন শহরে। তার পিতা-মাতা হলেন ক্যাডেলা মার্লে এবং ডেভিড মিন্টো। তিনি যুক্তরাষ্ট্রের ফ্লোরিডা রাজ্যের মিয়ামি শহরে বেড়ে ওঠেন। বেড়ে উঠাকালীন, তিনি নিজ থেকেই পিয়ানো, ড্রামস, গিটার, এবং বাস বাজানো রপ্ত করে নেন। 
২০১৫ সালে, তিনি তার প্রথম একক, "ক্রাই টু মি" প্রকাশ করেন, এবং পরে রেকর্ড লেবেল টাফ গং এর অধীনে "লাইফ" নামে দ্বিতীয় একক প্রকাশ করেন। তিনি পরে "ব্লু মাউন্টেন মিউজিকের" সাথে চুক্তিবদ্ধ হন এবং তার দুই চাচা ডেমিয়ান ও স্টিফেন মার্লের সাথে "ক্যাচ আ ফায়ার ট্যুর" নামক সফরে অংশগ্রহণ করেন। ২০১৬ সালের প্রথম দিকে, তাকে বিশ্বব্যাপী পোশাক বিপননকারী মার্কিন প্রতিষ্ঠান গ্যাপের ১৯৮৯ ডেনিম নামক পন্যের প্রচারাভিযানে দেখা যায়। 
২০১৭ সালের প্রথম ভাগে, মার্লে আইল্যান্ড রেকর্ডস এর সাথে চুক্তিবদ্ধ হন। ২০১৭ সালের ফেব্রুয়ারিতে, মার্লে আইল্যান্ড রেকর্ডসের অধীনে তার প্রথম আত্মপ্রকাশকারী একক "লায়ন্স" প্রকাশ করেন, যেটির সঙ্গীতায়োজন করেছিলেন সুইডিস গায়ক ইলয়া সালমানজাদেহ্। "লায়ন্স" এককটি পরে জনপ্রিয় পানীয় পেপসির সংক্ষিপ্ত চলচ্চিত্র বিজ্ঞাপন লিভ ফর নাও এ ব্যবহার করা হয়। তিনি মার্কিন গায়িকা ক্যাটি পেরির ২০১৭ সালের একক, "চেইন্ড টু দ্য রিদম" গানে গায়ক হিসেবে কণ্ঠ দেন, তার সাথে তিনি গানটির সহ-গীতিকারও ছিলেন। গানটি তারা দুজন ২০১৭ সালের ১২ই ফেব্রুয়ারি অনুষ্ঠিত হয়ে যাওয়া ৫৯তম গ্রামি পুরস্কার অনুষ্ঠানে, ২২শে ফেব্রুয়ারিতে ২০১৭ ব্রিট পুরস্কারে এবং ৫ই মার্চে তারা ২০১৭ আইহার্ট মিউজিক ভিডিও পুরস্কার অনুষ্ঠানেও গানটি পরিবেশন করেছেন। ২০১৭ সালের ২৮শে এপ্রিল, মার্লে তার আরেকটি একক "কাম ডাউন" প্রকাশ করেন।
পীচ ঢালা পথ

পীচ ঢালা পথ এহতেশাম পরিচালিত ১৯৭০ সালের বাংলাদেশী রোম্যান্টিক-নাট্যধর্মী চলচ্চিত্র। ছবিটির কাহিনী, চিত্রনাট্য এবং সংলাপ লিখেছেন আহমদ জামান চৌধুরী। এতে প্রধান চরিত্রে অভিনয় করেছেন ববিতা ও রাজ্জাক। অন্যান্য পার্শ্ব চরিত্রে আছেন আনিস, জলিল, মিঠু, খান জয়নুল, মায়া হাজারিকা প্রমুখ।
চলচ্চিত্রের সঙ্গীত পরিচালনা করেছেন রবীন ঘোষ। আবহ সঙ্গীত পরিচালনা করেছেন করিম সাহাবউদ্দীন। গীত রচনা করেছেন মোহাম্মদ মনিরুজ্জামান, আহমদ জামান চৌধুরী এবং গাজী মাজহারুল আনোয়ার। গানে কণ্ঠ দিয়েছেন ওস্তাদ ফজলুল হক, সাবিনা ইয়াসমিন, শাহনাজ বেগম, আব্দুল জব্বার, খুরশিদ আলম, লাভলি ইয়াসমিন ও মিলি জেসমিন।
রতন সূত্র

রতন সূত্র () বৌদ্ধ ধর্ম-এর এর সূত্র (সংস্কৃত "সূত্র" পালি, "সুত্তা") পালি অনুশাসন সূত্র নিপাত (২.১) এবং খুদ্দকপাঠ (৭)-এ রয়েছে।
ভগবান গৌতম (বুদ্ধ) সুমেধ তাপস জন্মে অমরাবতী নগরে ভগবান দীপংকর বুদ্ধের পাদমূলে বুদ্ধত্ব লাভের প্রার্থনার পর থেকে (দান, শীল, নৈষ্ক্রম্য, প্রজ্ঞা, বীর্য, ক্ষান্তি, সত্য, অধিষ্ঠান, মৈত্রী ও উপেক্ষা) দশ পারমী, দশ উপ-পারমী, দশ পরমার্থ পারমী মোট ত্রিশ পারমী, পঞ্চ মহাদান, জগতের হিতাচরণ, জ্ঞাতিদের হিতাচরণ, বুদ্ধত্ব লাভের জন্য ত্রিবিধ আচরণ পরিপূরণ করেন, তারপর অন্তিম জন্মে মাতৃগর্ভে প্রবেশ, জন্ম, সংসার (গৃহ) ত্যাগ, কঠোর সাধনা, বোধিতরু (বোধিপালঙ্কে)-মূলে মার বিজয়, সর্বজ্ঞতা জ্ঞান লাভ, ধর্মচক্র প্রবর্তন ও নবলোকোত্তর (স্রোতাপত্তিমার্গ ও ফল, সকৃদাগামী মার্গ ও ফল, অনাগামী মার্গ ও ফল, অরহত্ব মার্গ ও ফল এবং নির্বাণ) ধর্ম ও বুদ্ধের গুণাবলী স্মরণ করে বৈশালী নগরে সারা-রাতব্যাপী পরিত্রাণ পাঠকারী আনন্দ স্থবিরের ন্যায় করুণাপূর্ণ চিত্তে উপস্থাপন করছি…
শতসহস্র কোটি চক্রবালবাসী দেবগণ যাঁর আদেশ প্রতিপালন করেন এবং যে পরিত্রাণ পাঠ করে বৈশালী নগরে রোগ, অমনুষ্য ও দুর্ভিক্ষ্যজাত ত্রিবিধ ভয় (উপদ্রব) দূরীভূত হয়েছিল, আমরা সেই (পরিত্রাণ) রতন সূত্র পাঠ করতেছি।
মারিলিন ম্যানসন

১৯৯০ নাগাদ তার ব্যান্ডের মুক্তিপ্রাপ্ত রেকর্ডগুলোর জন্যেই তিনি অতি পরিচিত হন, বহুল প্রচলিত "অ্যান্টিক্রাইস্ট সুপারস্টার" ও "মেকানিক্যাল" "অ্যানিম্যালস", যেগুলো, তার জনমোহিনী প্রতিরূপের সঙ্গে, তিনি মূলস্রোতের মাধ্যমে এক বিতর্কিত ব্যক্তি হিসেবে প্রচার পান এবং যুবজনের মধ্যে একটা নেতিবাচক প্রভাব পড়ে। শুধুমাত্র আমেরিকাতেই, ব্যান্ডের অ্যালবামগুলো পেয়েছে তিনটে প্লাটিনাম, তিনটে সোনা এবং প্রথম দশের মধ্যে মুক্তিপ্রাপ্ত আটটা অ্যালবাম, তার মধ্যে দুটো সর্বোত্তম। ম্যানসন হিট প্যারাডার দ্বারা ১০০ হেভি মেটাল ভোকালিস্টের মধ্যে ৪৪ নম্বর স্থান দখল করেন, এবং চারটে গ্র্যামি পুরস্কারের জন্যে মনোনীত হন।
ম্যানসন তার চলচ্চিত্র যাত্রা শুরু করেন ১৯৯৭ খ্রিষ্টাব্দে ডেভিড লিঞ্চের David Lynch 'লস্ট হাইওয়ে' ছবিতে অভিনয় দিয়ে। তার আগে পর্যন্ত তিনি ছোটোখাটো চরিত্র ও প্রতিমূর্তির অভিনয় করেন। ১৯৯৯ খ্রিষ্টাব্দের কলাম্বিয়ান ধ্বংসলীলার সম্ভাব্য প্রেষণা ও তার সংগীতে কোনো কারণে অভিযোগের উপাদান সম্বন্ধে মাইকেল মুরের Michael Moore রাজনৈতিক প্রামাণ্য 'বোওলিং ফর কলাম্বাইন' ছবিতে ম্যানসন সাক্ষাৎকার দেন। ২০০২ খ্রিষ্টাব্দের ১৩-১৪ সেপ্টেম্বর লস অ্যাঞ্জেলেসের কন্টেম্পোরারি এগজিবিশন সেন্টারে তার প্রথম চিত্রকলা প্রদর্শনী 'দ্য গোল্ডেন এজ অফ গ্রোটেস্ক' অনুষ্ঠিত হয়। অস্ট্রিয়ার রাজধানী ভিয়েনায় কুন্সথাল্লে প্রদর্শশালার শোকেসে ২০১০ খ্রিষ্টাব্দে তিনি ২০টা ছবির 'জেনেলজিস অফ পেইন' এক চিত্রমালার উদ্ঘাটন করেন। শিল্পী এটা ডেভিড লিঞ্চের সঙ্গ যৌথ উদ্যোগে চালান।
ক খ গ ঘ ঙ

ক খ গ ঘ ঙ নারায়ণ ঘোষ মিতা পরিচালিত ১৯৭০ সালের বাংলাদেশী পারিবারিক-নাট্যধর্মী চলচ্চিত্র। ছবিটির কাহিনী লিখেছেন কাজি আজিজ, এটিএম শামসুজ্জামান, বেবী ইসলাম ও সৈয়দ শামসুল হক, চিত্রনাট্য লিখেছেন বেবী ইসলাম এবং সংলাপ লিখেছেন সৈয়দ শামসুল হক। ছবিটি প্রযোজনা করেন রাজ্জাক, কবরী, বেবী ইসলাম এবং নারায়ণ ঘোষ মিতা। এতে প্রধান দুই চরিত্রে অভিনয় করেন রাজ্জাক এবং কবরী। এছাড়া অন্যান্য পার্শ্ব চরিত্রে অভিনয় করেছেন আনোয়ার হোসেন, রাজু আহমেদ, হাসমত, তন্দ্রা ইসলাম, নাজনীন এবং আব্দুল আলী লালু।
ছবির শুটিং হয় চিত্রগ্রাহক বেবী বেবী ইসলামের নিজ এলাকা চুয়াডাঙ্গায়। ১৯৬৯ সালে চুয়াডাঙ্গার 'সেতাব মঞ্জিল’ নামের বাড়িতে টানা ২০ দিন শুটিং হয়েছিল। 'সেতাব মঞ্জিল' নামের ওই বাড়িটি বেবী ইসলামের নানাবাড়ি। বেবী ইসলামের মামা মোরশেদ আহমেদ ওরফে তোফা মিয়া ছিলেন এই সিনেমার সহকারী চিত্রগ্রাহক। শুটিংয়ের জন্য ওই বাড়িতেই উঠেছিলেন নায়িকা কবরী। অবস্থান করেছিলেন প্রায় এক মাস।
চুয়াডাঙ্গার জয়রামপুর রেলওয়ে স্টেশন, সাতগাড়ি গ্রামের তালপুকুরসহ বিভিন্ন স্থানে শুটিং হয়। অধিকাংশ দৃশ্যই ধারণ করা হয় সেতাব মঞ্জিলে। এই বাড়ির সামনে ৪০০ ফুট দীর্ঘ রাস্তাটিই 'কবরী রোড' নাম পেয়ে যায় মানুষের মুখে মুখে। ৪৭ বছর পর মানুষের মুখে মুখে আসা কবরী রোডকে ২০১৭ সালের ফেব্রুয়ারি মাসে প্রশাসনিক স্বীকৃতি দেয় চুয়াডাঙ্গা পৌরসভা। সেতাব মঞ্জিল নামের ওই বাড়িটিও 'কবরী মেস' নামে পরিচিত।
৪৭ বছর পর মানুষের মুখে মুখে আসা কবরী রোডকে ২০১৭ সালের ফেব্রুয়ারি মাসে প্রশাসনিক স্বীকৃতি দেয় চুয়াডাঙ্গা পৌরসভা। সেতাব মঞ্জিল নামের ওই বাড়িটিও 'কবরী মেস' নামে পরিচিত।
চলচ্চিত্রের সঙ্গীত পরিচালনা করেছেন আলতাফ মাহমুদ। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন ফেরদৌসী রহমান, সাবিনা ইয়াসমিন, আব্দুল জব্বার, মোহাম্মদ আলী সিদ্দিকী এবং আলতাফ মাহমুদ।
ডিম পাহাড়

ডিম পাহাড় বাংলাদেশের বান্দরবান জেলায় অবস্থিত একটি পাহাড়। পাহাড়টি আলীকদম এবং থানচি উপজেলার ঠিক মাঝখানে অবস্থিত। এই পাহাড় দিয়েই দুই থানার সীমানা নির্ধারিত হয়েছে। এই পাহাড়ের মধ্যে দিয়ে সমুদ্র সমতল থেকে আড়াই হাজার ফুট উঁচুতে নির্মাণ করা হয়েছে বাংলাদেশের সবচেয়ে উঁচু সড়কপথ। আড়াই হাজার ফুট উঁচু এ পাহাড় চূড়ার আকৃতি দেখতে ডিমের মতো হওয়ায় স্থানীয়রা একে 'ডিম পাহাড়' নাম দিয়েছে।
ডিম পাহাড় ছিলো দুর্গম। বাংলাদেশ সেনাবাহিনীর প্রকৌশল বিভাগ টানা এক যুগ সময় নিয়ে ডিম পাহাড়ে সড়ক নির্মাণ করেছে। প্রায় ৩৫ কিলোমিটার দীর্ঘ এ সড়কটি নির্মাণে খরচ হয়েছে ১২০ কোটি টাকা। প্রথমে সড়ক ও জনপথ বিভাগ সড়কটির নির্মাণকাজ শুরু করলেও পরে এটি সেনাবাহিনীর প্রকৌশল বিভাগ ১৬ ইসিবি ও ১৭ ইসিবি কাজ সম্পন্ন করে। আলিকদম-থানচি আঞ্চলিক সড়ক বাংলাদেশের সবথেকে উঁচু রাস্তা। আলীকদম থেকে এই রাস্তা উপরের দিকে উঠতে শুরু করে ডিম পাহাড়ে রাস্তার উচ্চতা ২৫০০ ফুট।
স্বরলিপি (চলচ্চিত্র)

স্বরলিপি নজরুল ইসলাম পরিচালিত ১৯৭০ সালের বাংলাদেশি প্রণয়ধর্মী চলচ্চিত্র। ছবিটির কাহিনী লিখেছেন নাজনীন আহমেদ এবং চিত্রনাট্য ও সংলাপ লিখেছেন আশীষ কুমার লোহ। নাজ প্রডাকশন্সের ব্যানারে ছবিটি প্রযোজনা করেছেন নজরুল ইসলাম এবং নাজনীন আহমেদ। এতে প্রধান চরিত্রে অভিনয় করেছেন ববিতা ও রাজ্জাক। এছাড়া অন্যান্য গুরুত্বপূর্ণ চরিত্রে অভিনয় করেছেন আনোয়ার হোসেন, সুলতানা, ফতেহ লোহানী, ইনাম আহমেদ, আশীষ কুমার লোহ প্রমুখ।
চলচ্চিত্রটি ১৯৭০ সালের ২৯ মে তৎকালীন পূর্ব পাকিস্তানে মুক্তি পায় এবং সুপারহিট হয়।
চলচ্চিত্রটি একজন ধনীর ছেলেকে ঘিরে যিনি সাধারণত অফিসের কাজের পরিবর্তে সঙ্গীতে নিজের কেরিয়ার গড়ে তুলতে তার বাবাকে চ্যালেঞ্জ জানায়।
চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, রুনা লায়লা, মাহমুদুন্নবী, ও আইরিন পারভীন। এই ছবির "গানেরই খাতায় স্বরলিপি লিখে" গানটি দিয়েই বাংলাদেশের চলচ্চিত্রে প্রথম নেপথ্য কণ্ঠশিল্পী হিসেবে অংশগ্রহণ করেন রুনা লায়লা। গানটি রেকর্ডকালীন সময়ে রুনা পাকিস্তানে বসবাস করতেন এবং গানটি লাহোরে রেকর্ড করা হয়।
বাকলাই ঝর্ণা

বাকলাই জলপ্রপাত বাংলাদেশের বান্দরবান জেলার থানচি উপজেলার নাইটিং মৌজার বাকলাই গ্রামে অবস্থিত একটি জলপ্রপাত। জলপ্রপাতটি প্রায় ৩৮০ ফুট উঁচু।
কেওক্রাডং থেকে তাজিংডং এর পথে বাকলাই গ্রাম। গ্রামটি ট্রেকারদের সুপরিচিত আশ্রয়/ক্যাম্পিং স্পট হিসেবে সুপরিচিত। এখানে একটি সেনা ক্যাম্প আছে। বাকলাই পাড়া থেকে এক ঘণ্টা হাঁটা পথ পরে বাকলাই জলপ্রপাত অবস্থিত।
রমজান আলী (বীর বিক্রম)

শহীদ রমজান আলী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
রমজান আলীর জন্ম ফেনী জেলার পরশুরাম উপজেলার মির্জানগরে। তার বাবার নাম লাল মিয়া এবং মায়ের নাম মেহেরের নেছা। তিনি অবিবাহিত ছিলেন 
১৯৭১ সালে চট্টগ্রাম ইস্ট বেঙ্গল রেজিমেন্টাল সেন্টারে প্রশিক্ষণরত ছিলেন রমজান আলী। ২৫ মার্চ রাতে আক্রান্ত হওয়ার পর সেখান থেকে পালিয়ে মুক্তিযুদ্ধে যোগ দেন। তিনি ২ নম্বর সেক্টরের রাজনগর সাবসেক্টর এলাকার মির্জানগর, কাউতলী, বিলোনিয়া, মুন্সিরহাট, সলিয়াদিঘিসহ আরও কয়েক স্থানে যুদ্ধ করেন।
১৯৭১। ৮ বা ৯ নভেম্বর ফেনী জেলার বিলোনিয়া থেকে রেললাইনের পাশ দিয়ে সমান্তরাল থাকা একটা কাঁচা রাস্তা দিয়ে ফেনী পর্যন্ত যাওয়া যায় এমন স্থানে চিথলিয়া-পরশুরামের মাঝামাঝি এই রাস্তার বিভিন্ন স্থানে আগের রাতে ডিফেন্স নিয়েছেন রমজান আলীসহ অসংখ্য মুক্তিযোদ্ধা। ভোর হওয়ার পর বেশ কিছু সময় কেটে গেল। এমন সময় চিথলিয়ার দিক থেকে একটা অস্পষ্ট আওয়াজ এল। কিছু সময় পর দেখা গেল, ওদিক থেকে একটা রেলের ট্রলি এগিয়ে আসছে। আস্তে আস্তে ট্রলিটা আরও এগিয়ে এল। মুক্তিযোদ্ধারা দেখতে পেলেন ট্রলিতে বসে আছে বেশ কয়েকজন পাকিস্তানি সেনা। কিছুটা নিশ্চিন্ত মনে। ওরা বুঝতেও পারেনি মুক্তিযোদ্ধারা ওদের এত কাছে ফাঁদ পেতে রয়েছে। 
তারপর একসঙ্গে অস্ত্রের গর্জন। মুক্তিযোদ্ধাদের আক্রমণে ট্রলিটা ধ্বংস হয়ে গেল। গোলাগুলির শব্দ শুনে চিথলিয়া ও পরশুরাম থেকে শুত্রুরা এগিয়ে এসে মুক্তিযোদ্ধাদের ওপর পাল্টা আক্রমণ চালাল। এমন সময় রমজান আলীর সহযোদ্ধা এয়ার আহমদ শত্রুর গুলিতে শহীদ হলেন। তাকে হারিয়ে কিছুটা মুহ্যমান হয়ে পড়লেও তারা শত্রুর হামলার প্রত্যুত্তর দিচ্ছিলেন। শত্রুরা তাদের ওপর একের পর এক আক্রমণ চালাচ্ছিল। সারা দিন ধরে এখানে যুদ্ধ চলে। শত্রুরা মুক্তিযোদ্ধাদের অবস্থানে বৃষ্টির মতো আর্টিলারি শেলিং করে। মুক্তিযোদ্ধারা সাহসিকতার সঙ্গে যুদ্ধ করছিলেন। যুদ্ধের একপর্যায়ে রমজান আলীও আহত হলেন। সহযোদ্ধারা তাকে দ্রুত ফিল্ড হাসপাতালে নিয়ে যান। চিকিৎসকেরা রমজান আলীকে বাঁচানোর চেষ্টা করেন। কিন্তু ওই দিন রাতেই তিনি মারা যান। শহীদ রমজান আলীর বাড়ি ছিল ওই এলাকাতেই। পরদিন কয়েকজন সহযোদ্ধা রমজান আলীর লাশ তার বাড়িতে নিয়ে যান। নিজগ্রামেই তাকে সমাহিত করা হয়। একসঙ্গে অনেক অস্ত্রের গর্জন ছিল সেদিন। চারপাশ ধোঁয়ায় আচ্ছন্ন। তার মধ্যে আর্তনাদ আর চিৎকার। শত্রুদের বেশির ভাগ নিহত। দু-তিনজন বেঁচে গেছে। তারা পালানোর পথ খুঁজছে। কিন্তু মুক্তিযোদ্ধারা তা হতে দিলেন না। একজন শত্রুও প্রাণে বাঁচতে পারল না।
উমানন্দ দ্বীপ

উমানন্দ দ্বীপ (অসমীয়া "উমা", শিবের স্ত্রী, হিন্দু দেবী পার্বতীর অন্য নাম; এবং "আনন্দ", থেকে উদ্ভূত) হচ্ছে ব্রহ্মপুত্র নদের বুকে সবথেকে ছোট নদীদ্বীপ। যা ভারতের উত্তরপূর্বব্রতী একটি রাজ্য আসামের গুয়াহাটিতে অবস্থিত। ব্রিটিশরা এই দ্বীপটিকে এর আকৃতির জন্য "ময়ূর দ্বীপ" নামে নামকরণ করে।
হিন্দু শাস্ত্র মতে, শিব তার স্ত্রী পার্বতীর সুখ স্বাচ্ছন্দের জন্য এই দ্বীপ সৃষ্টি করেন। জনপ্রচলিত বিশ্বাস মতে শিব এখানে ভয়ানন্দ রূপে বিরাজমান। কালিকা পুরাণের এক আখ্যান মতে, সতীর মৃত্যুর পর শিব ঘোর তপস্যায় নিমগ্ন ছিলেন। তপস্যা ভেঙ্গে দেওয়ায় ক্রোধিত শিব তার ত্রিনয়নের দ্বারা কামদেবকে উমানন্দের এই স্থানে ভস্ম করেন। এজন্য এর অন্য নাম হচ্ছে ভস্মাঞ্চল (বাংলা/অসমীয়া: "ভস্ম", "ছাই"; এবং "অচল", "পাহাড়"; আক্ষরিক অর্থে, "ছাইয়ের পাহাড়")। 
ঐতিহাসিক মতে, ১৬৯৪ সালে, আহোম রাজা চুপাৎফা তার মন্ত্রী গড়গঞা সন্দিকৈ ফুকনকে উমানন্দ মন্দির নামে একটি হিন্দু মন্দির নির্মাণের আদেশ দেন। ১৮৯৭ সালে সংগঠিত একটি ভূমিকম্প এই মন্দিরের ব্যাপক ক্ষতি সাধন করে। তবে পরবর্তীতে একজন স্থানীয় ব্যবসায়ী এর পুনঃনির্মাণ করেন। এই মন্দিরে হিন্দু বৈষ্ণব এবং শৈবধর্মের উভয় শৈলীর মিশ্রণ এবং স্পষ্ট নিদর্শন দেখতে পাওয়া যায়। এখানে গণেশ, শিব, পার্বতী, বিষ্ণু এবং অন্যান্য দেব-দেবীর অসমীয়া শৈলীর মূর্তি রয়েছে। পুনঃনিৰ্মাণ এবং মেরামতের সময়ে এই মন্দিরে কিছু বৈষ্ণবী লিপি ক্ষোদিত করা হয়েছে। উমানন্দ দ্বীপে ছড়িয়ে থাকা বিভিন্ন পাথরেও ভাস্কর্যের নমুনা দেখিতে পাওয়া যায়। 
উমানন্দে মহাশিবরাত্রি ঘটাকরে পালন করা হয়। শিবরাত্রির জন্য উমানন্দ এবং ব্রহ্মপুত্রের তীরে মেলা বসে। এই মন্দিরে সোমবারকে সবচেয়ে পবিত্র দিন হিসেবে গণ্য করা হয়। এবং প্ৰতি অমাবস্যাতে উমানন্দে দূর দূরান্ত থেকে ভক্তদের সমাগম ঘটে।
উমানন্দ দ্বীপ হচ্ছে বিপন্ন প্রজাতির সোনালী বানরের আবাসভূমি।
নূরুল ইসলাম (মুুক্তিযোদ্ধা)

"একই নামের অন্যান্য ব্যক্তিবর্গের জন্য দেখুন নূরুল ইসলাম"
শহীদ নূরুল ইসলাম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
নূরুল ইসলামের জন্ম ফেনী জেলার সদর উপজেলার মোটবি ইউনিয়নের লক্ষ্মীপুর গ্রামে। তার বাবার নাম মুনশি আহমদ উল্লাহ এবং মায়ের নাম ফিরোজা বেগম। তিনি বিবাহিত ছিলেন। প্রথম স্ত্রী কাঞ্চন আরা বিবি মারা গেলে তিনি দ্বিতীয় বিয়ে করেন। দ্বিতীয় স্ত্রী জাহানারা বেগম। তার চার ছেলে ও এক মেয়ে। 
প্রথম ইস্ট বেঙ্গল রেজিমেন্টে কর্মরত ছিলেন নূরুল ইসলাম। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে তিনি যুদ্ধে ঝাঁপিয়ে পড়েন। ২ নম্বর সেক্টরের রাজনগর সাবসেক্টরে যুদ্ধ করেন। মুক্তিযুদ্ধে সাহসিকতা ও বীরত্ব প্রদর্শনের জন্য শহীদ নূরুল ইসলামকে মরণোত্তর বীর বিক্রম খেতাব প্রদান করা হয়েছে।
১৯৭১ সালের ৮ জুন ফেনী জেলার বিলোনিয়া এলাকায় মুন্সিরহাটে মোক্তারবাড়িতে পাকিস্তানি সেনাদের সঙ্গে মুক্তিযোদ্ধাদের যুদ্ধ হয়। একদিকে বৃষ্টি, অন্যদিকে সারা রাত জাগার ক্লান্তি। সব উপেক্ষা করে নূরুল ইসলাম বাংকারে বসে আছেন। তিনি একা নন, তার সঙ্গে আছেন আরও অনেক মুক্তিযোদ্ধা। তাঁদের এই অপেক্ষা শত্রু পাকিস্তানি সেনাদের জন্য। এলাকাজুড়ে একটা থমথমে অবস্থা। পাকিস্তানি সেনাবাহিনীর বিশাল একটি দল মুক্তিযোদ্ধাদের দখলে থাকা এলাকা পুনর্দখলের জন্য আক্রমণ শুরু করেছে। কয়েক দিন ধরে শুরু হয়েছে তাদের আর্টিলারির গোলাবর্ষণ। আগের রাতে পাকিস্তানিরা নূরুল ইসলামদের অবস্থানে অবিরাম গোলাবর্ষণ করেছে। কিন্তু তারা সেসব উপেক্ষা করে তাঁদের অবস্থান ধরে রেখেছেন। 
সকালে শত শত পাকিস্তানি সেনা তাদের অবস্থানের দিকে এগিয়ে আসতে থাকলো। পাকিস্তানি সেনাবাহিনীর ১৫ ও ১৯ বেলুচ রেজিমেন্ট, ২১ আজাদ কাশ্মীর রাইফেলস ও ইস্ট পাকিস্তান সিভিল আর্মড ফোর্সেস (ইপিকাপ) সমন্বয়ে সম্মিলিত পাকিস্তানি বাহিনী। পাকিস্তানিরা তাদের কামান, মর্টার ও বিকোয়েললেস রাইফেল দিয়ে বৃষ্টির মতো গোলাবর্ষণ করছিল। তার মধ্যেই সাহসিকতার সঙ্গে নূরুল ইসলাম ও তার সহযোদ্ধারা যুদ্ধ করে যাচ্ছিলেন। তাঁদের পাল্টা আক্রমণে পাকিস্তানি বাহিনী ছত্রভঙ্গ হয়ে পেছন দিকে সরে যায়। এমন সময় শত্রু পাকিস্তানিদের একটি শেল এসে পড়ল নূরুল ইসলামের অবস্থানে। শেলের টুকরার আঘাতে তার শরীর কুঁকড়ে গেল। পাশের বাংকার থেকে দুজন সহযোদ্ধা এসে তাকে নিয়ে গেলেন একটু দূরে। কিন্তু নূরুল ইসলামের দুর্ভাগ্য। আবার একটি মর্টার শেল এসে আঘাত করল তার শরীরে। সঙ্গে সঙ্গে তার জীবনপ্রদীপ নিভে গেল। শহীদ হলেন তিনি।
ম্যাগি লিন্ডম্যান

ম্যাগি লিন্ডম্যান একজন লস অ্যাঞ্জেলেস শহর ভিত্তিক একজন মার্কিন গায়িকা এবং গীতিকার। সামাজিক গণ-মাধ্যমে খুব তারাতারি ব্যাপকভাবে জনপ্রিয়তা অর্জন করার পর, তিনি তার গান "ক্নোকিং অন ইয়র হার্ট" গানটির জন্য সবার কাছে সুপরিচিত হয়ে উঠেন। ২০১৬ তার সালের আত্বপ্রকাশকারী "প্রিটি গার্ল" নামক এককটি সুইডেনে ৪র্থ, বেলজিয়ামে ৬ষ্ঠ, নরওয়ে আর যুক্তরাজ্যের তালিকায় ৮ম এবং নেদারল্যান্ডের তালিকায় যথাক্রমে ১৬তম স্থানে উঠে আসে।
লিন্ডম্যান তার গাওয়া গানের করা রেকর্ড সামাজিক গণমাধ্যম ভিত্তিক অ্যাপ, কেক এ পোষ্ট করতে শুরু করেন, এবং তিনি খুব তারাতারি সেখানে আর তার অন্য সামাজিক মাধ্যম এর একাউন্ট গুলোতেও অনেক অনুসরনকারী অর্জন করতে সক্ষম হন। তার ব্যবস্থাপক জেরাল্ড টেনিসন তার পরেবেশিত একটি গানের ভিডিও তার ইন্সটাগ্রামের প্রফাইলে খুজে পাওয়ার সল্প সময়ের মধ্যেই তার সঙ্গীতের কর্ম জীবন শুরু হয়, এরপর তিনি স্থানান্তরিত হয়ে তার সঙ্গীত বজায় রাখার জন্য লস অ্যাঞ্জেলেস শহরে চলে আসেন। 
লিন্ডম্যানের তার আত্বপ্রকাশকারী একক "ক্নোকিং অন ইয়র হার্ট" প্রকাশ করেন ২০১৫ সালের সেপ্টেম্বর মাসে। গানটি আই টিউন্সে প্রকাশ পাওয়ার ২৪ ঘণ্টার মধ্যেই এর অল্টারনেটিভ তালিকায় সেরা ২০ নম্বরে উঠে আসে। 
তিনি তার দ্বিতীয় একক "ক্যাপল অব কিডস" প্রকাশ করেন ২০১৫ সালের ৩০শে অক্টোবর, ২০১৬ সালের ২৯শে জানুয়ারী তিনি তার তৃতীয় একক "থিংগ্স" প্রকাশ করেন, এটিও প্রাকাশের ১ দিনের মধ্যেই আই টিউন্সের অল্টারনেটিভের তালিকায় সেরা ২৫ নম্বর স্থানটি দখল করে নেয়, যার দ্বারা তার আরেকটি সফলতা অর্জিত হয়। গানটি, সঙ্গীত এবং ভিডিও সেবাদানকারী অ্যাপ স্পোটিফাই তে "বিশ্বব্যাপী সেরা ৫০ ছড়িয়ে পড়া গানের তালিকায়" স্থান পেয়ে যায় এবং কানাডার ছড়িয়েপড়া গানের তালিকায় সেরা ৫ম স্থানে উঠে আসে। ২০১৬ সালের ফেব্রুয়ারিতে তার "খিংগস" এককটির গানের ভিডিও তার ইউটিউব চ্যানেলে মুক্তি পায়। 
২০১৭ সালের প্রেক্ষাপটে, তার ইউটিউব চ্যানেলে সমন্বিতভাবে সর্বমোট ২৪ মিলিয়নের বেশি বার দেখা হয়েছে। ২০১৬ সালের ২৯শে সেপ্টেম্বর, তিনি "প্রিটি গার্ল" শিরোনামে তার নতুন একক প্রকাশ করেন, যেটি তার রেকর্ড লেবেল ৩০০ এন্টারটেইনমেন্ট এর হয়ে তার প্রকাশ করা প্রথম একক। গানটি "দ্য নেষ্কট বিগ সাউন্ড চার্টে" সেরা ৪ নম্বরে উঠে আসে, এবং "দ্য স্পোটিফাই ভাইরাল ৫০ চার্টে" ২৪ নম্বরে উঠে আসে। লিন্ডম্যান গানটিতে ব্যাক্ত করেছেন, "সবাইকে বুঝাতে যে, মেয়েদের সুন্দর হওয়ার চেয়েও অনেক কিছু রয়েছে। আমাদের দেয়া বা উপস্থাপন করার অনেক কিছুই আছে। মানুষজনের উচিত শারীরিক দিকটি ছাপিয়ে, বিবেক দিয়ে বিবেচনা করা।" ২০১৭ সালের ৯ই মার্চে, তার একক "প্রিটি গার্ল" এর গানের ভিডিওটি "পিপল" ম্যাগাজিনের মাধ্যমে প্রদর্শিত হয়। "প্রিটি গার্ল" এককটিই তার প্রথম গান যেটি মার্কিন যুক্তরাষ্ট্রের "পপ রেডিও" তালিকায় স্থান পায়, যেটি তালিকায় সেরা ৫০ নম্বরে উঠে আসে । এটি যুক্তরাজ্যের ইউকে সিংগেলস চার্ট তালিকায় সেরা ৯ নম্বরে উঠে আসে। 
তিনি উদ্ধৃত করেন, ব্যান্কস, লানা দেল রে, এবং স্পুকি ব্লেক এর মত কয়েকজন গায়ক/গায়িকা দ্বারা তিনি প্রভাবিশিষ্ঠ, তাদের 'এন্টি পপ স্টার' ... অফ-ক্লেটার সঙ্গীত শিল্পী বলেন, এবং যারা মূলধারার ব্যাপারে অসংশ্লিষ্ঠ হয়ে তাদের স্বতন্ত্র কাজ করেন।"